cyanic-selkie/wikianc huggingface dataset:
സിറ്റിസൺ ഓഫ് ദ ഗാലക്സി
ഇന്ത്യൻ സംസ്കാരം സംബന്ധിച്ച പരാമർശങ്ങൾ
ജുബുൾ എന്ന ഗ്രഹത്തിലും അതിന്റെ നിയന്ത്രണത്തിലുള്ള ഒൻപത് ഗ്രഹങ്ങളടങ്ങുന്ന ലോകത്തിലുമാണ് അടിമത്തം നിലവിലുള്ളത്. ഇവിടെ സംസാരിക്കുന്ന ഭാഷ സംസ്കൃതം കലർന്നതാണെന്നും ലിപി ദേവനാഗരിയോട് സാദൃശ്യമുള്ളതാണെന്നും ഗ്രന്ഥത്തിൽ പ്രസ്താവനയുണ്ട്. ജുബുളിലെ അടിമത്തത്തെപ്പറ്റി പുറം ലോകത്തുള്ള പലർക്കും തെറ്റിദ്ധാരണയാണുള്ളത്. ഇത് ഒരുതരം ജാതി വ്യവസ്ഥയാണെന്നും ഇത് സമൂഹത്തെ ശക്തിപ്പെടുത്തുന്ന ഒരു സംവിധാനമാണെന്നും നോവലിലെ ഒരു കഥാപാത്രം പ്രസ്താവിക്കുന്നുണ്ട്.
പ്രമേയങ്ങൾ
ഹൈൻലൈന്റെ മിക്ക കൃതികളിലേതിലെപ്പോലെ ഈ നോവലിലും പ്രധാന കഥാപാത്രം ആദ്യം അറിവില്ലാത്തതും വസ്തുതകളെക്കുറിച്ച് ഗ്രാഹ്യമില്ലാത്തതുമായ ഒരു വ്യക്തിയാണ്. ക്രമേണ കാര്യങ്ങൾ പഠിച്ച് മനസ്സിലാക്കുന്ന ഇദ്ദേഹം താൻ സ്വാംശീകരിക്കുന്ന അറിവുകളുപയോഗിച്ച് ജീവിതത്തിൽ നേരിടുന്ന പ്രശ്നങ്ങൾക്ക് പരിഹാരം കണ്ടെത്തുന്നു. അടിമത്തത്തെക്കുറിച്ചുള്ള സമൂഹത്തിന്റെ വ്യത്യസ്ത കാഴ്ച്ചപ്പാടുകൾ ഈ കൃതിയിൽ പരാമർശിക്കപ്പെടുന്നുണ്ട്.
കുറിപ്പുകൾ
വർഗ്ഗം:റോബർട്ട് എ. ഹൈൻലൈൻ നോവലുകൾ
മഞ്ഞവയറൻ വിഷത്തവള
ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് മഞ്ഞവയറൻ വിഷത്തവള (ഇംഗ്ലീഷ്:Yellow Bellied Poison Frog). കൊളംബിയയും, പനാമയുമാണ് ഈ തവളകളുടെ ആവാസമേഖല. ഈർപ്പം കൂടുതലുള്ള ചെറുകാടുകളാണിവയുടെ ആവാസസ്ഥലം. ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് ഫൾഗുരിറ്റസ്(Dendrobates Fulguritus) എന്നാണ്.
അവലംബം
വർഗ്ഗം:വിഷത്തവളകൾ
പെന്റമെറോൺ
പതിനേഴാം നൂറ്റാണ്ടിലെ ഇറ്റാലിയൻ കവിയും കൊട്ടാരം പ്രവർത്തകനുമായ ജിയാംബാറ്റിസ്റ്റ ബേസിലിന്റെ ഒരു നിയോപൊളിറ്റൻ യക്ഷിക്കഥ ശേഖരമാണ് ലോ കുണ്ടോ ഡി ലി കുണ്ടി ("ദി ടെയിൽ ഓഫ് ടെയിൽസ്") എന്ന ഉപശീർഷകമുള്ള പെന്റമെറോൺ.
പശ്ചാത്തലം
പെന്റമെറോണിലെ കഥകൾ ബേസിൽ ശേഖരിക്കുകയും മരണാനന്തരം അദ്ദേഹത്തിന്റെ സഹോദരി അഡ്രിയാന ഇറ്റലിയിലെ നേപ്പിൾസിൽ 1634 ലും 1636 ലും ജിയാൻ അലെസിയോ അബ്ബാറ്റുട്ടിസ് എന്ന ഓമനപ്പേരിൽ രണ്ട് വാല്യങ്ങളായി പ്രസിദ്ധീകരിക്കുകയും ചെയ്തു. ഈ കഥകൾ പിന്നീട് ചാൾസ് പെറോൾട്ടും ബ്രദേഴ്സ് ഗ്രിമ്മും ചേർന്ന് സ്വീകരിച്ചു, രണ്ടാമത്തേത് ബേസിലിന്റെ ശേഖരം വിപുലമായതും അംഗീകരിക്കപ്പെട്ടതുമായ ഉപയോഗമാക്കി. സിൻഡ്രെല്ല, റാപുൻസൽ, പുസ് ഇൻ ബൂട്ട്‌സ്, സ്ലീപ്പിംഗ് ബ്യൂട്ടി, ഹാൻസൽ ആൻഡ് ഗ്രെറ്റൽ എന്നിവയുടെ പതിപ്പുകൾ ഇതിന് ഉദാഹരണങ്ങളാണ്.
മറ്റ് കഥാസമാഹാരങ്ങളിൽ യക്ഷിക്കഥകൾ എന്ന് വിളിക്കപ്പെടുന്ന കഥകൾ ഉൾപ്പെടുത്തിയിട്ടുണ്ടെങ്കിലും, എല്ലാ കഥകളും ആ ഒരൊറ്റ വിഭാഗത്തിൽ പെടുന്ന ആദ്യ സമാഹാരമാണ് അദ്ദേഹത്തിന്റെ കൃതി. ഒരു ആധുനിക കളക്ടർ ചെയ്യുന്നതുപോലെ വാക്കാലുള്ള പാരമ്പര്യത്തിൽ നിന്ന് അദ്ദേഹം അവ പകർത്തിയില്ല, പകരം നെപ്പോളിറ്റൻ ഭാഷയിൽ അവ എഴുതുന്നു. കൂടാതെ അദ്ദേഹം പല കാര്യങ്ങളിലും വാക്കാലുള്ള ശബ്ദങ്ങൾ സംരക്ഷിക്കുന്ന ആദ്യത്തെ എഴുത്തുകാരനായിരുന്നു.
കഥകളുടെ ശൈലി വളരെ ബറോക്ക് ആണ്, പല രൂപക പ്രയോഗങ്ങളും ഉണ്ട്.
ഇത് ബറോക്ക് ശൈലിയെക്കുറിച്ചുള്ള ആക്ഷേപഹാസ്യമായി വ്യാഖ്യാനിക്കപ്പെടുന്നു. എന്നാൽ ബേസിൽ ഈ ശൈലിയെ പ്രശംസിക്കുകയും അദ്ദേഹത്തിന്റെ മറ്റ് കൃതികളിൽ ഇത് ഉപയോഗിക്കുകയും ചെയ്തതിനാൽ, ഇതിന് വിരോധാഭാസമായ ഉദ്ദേശ്യമൊന്നുമില്ലെന്ന് തോന്നുന്നു.
സ്വാധീനം
ഈ കൃതി അവ്യക്തമായെങ്കിലും, ഗ്രിംസ് ഫെയറി ടെയിൽസിന്റെ മൂന്നാം പതിപ്പിൽ ഗ്രിം സഹോദരന്മാർ, യക്ഷിക്കഥകളുടെ ആദ്യ ദേശീയ ശേഖരം, യക്ഷിക്കഥകളിൽ അവരുടെ റൊമാന്റിക് ദേശീയവാദ വീക്ഷണങ്ങൾ യോജിപ്പിച്ച്, നിയോപൊളിറ്റൻ ശബ്ദം പിടിച്ചെടുക്കുക എന്ന നിലയിൽ ഇതിനെ വളരെയധികം പ്രശംസിച്ചു. ഇത് ജോലിയിൽ വലിയ ശ്രദ്ധ ആകർഷിച്ചു.
പുറംകണ്ണികൾ
വർഗ്ഗം:നാടോടിക്കഥകളുടെ ശേഖരം
പിക്കറ്റ് 43
പൃഥ്വിരാജിനെ നായകനാക്കി സംവിധാനം ചെയ്യുന്ന മേജർ രവി ചിത്രമാണ് പിക്കറ്റ് 43. ഇന്ത്യ-പാകിസ്താൻ അതിർത്തിയിലെ പിക്കറ്റ് 43 എന്ന ഔട്ട്‌പോസ്റ്റിൽ കാവലിന് നിയോഗിക്കപ്പെടുന്ന ഹവീൽദാർ ഹരീന്ദ്രൻ എന്ന കഥാപാത്രത്തെയാണ് ഈ ചിത്രത്തിലൂടെ പൃഥ്വിരാജ് അവതരിപ്പിക്കുന്നത്.
കഥാസാരം
അതിർത്തിയിൽ ഒറ്റയ്ക്ക് കഴിയുന്ന ഇന്ത്യയുടെയും പാകിസ്താന്റെയും രണ്ടു പട്ടാളക്കാർക്കിടയിൽ ഉടലെടുക്കുന്ന സൗഹൃദവും അതിനെ തുടർന്നുള്ള പ്രശ്നങ്ങളുടെയും കഥയാണ്. പാക് പട്ടാളക്കാരനായി ഹിന്ദി നടൻ ജാവേദ് ജാഫ്രി അഭിനയിക്കുന്നു.
അഭിനേതാക്കൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
അലോഹനെറ്റ്
ഒരു ഡാറ്റാ ശൃംഖല സ്ഥാപിക്കാനുപയോഗിക്കുന്ന സാങ്കേതികവിദ്യയാണ് അലോഹനെറ്റ് അഥവാ അലോഹ സിസ്റ്റം അഥവാ അലോഹ. 1970ൽ എബ്രഹാംസൺ കണ്ടെത്തിയ ഇത് ഹവായ് സർവ്വകലാശാലയിലെ ഡാറ്റാ ടെർമിനലുകൾ ഒരു കേന്ദ്ര കമ്പ്യൂട്ടറുമായി ബന്ധിപ്പിക്കാനാണുപയോഗിച്ചിരുന്നത്. ഉപയോക്താക്കൾക്ക് മുൻവിധികളില്ലാതെ റേഡിയോ ആവൃത്തിയിലുള്ള തരംഗങ്ങളുപയോഗിച്ച് ഒരു കേന്ദ്രവുമായി സമ്പർക്കത്തിലേർപ്പെടാനുള്ള അവസരമാണിതിൽ നൽകുന്നത്. ഇതി പങ്കാളികളായ ഓരോരുത്തരും വ്യത്യസ്ത ആവൃത്തിയിലുള്ള റേഡിയോ തരംഗങ്ങളാണ് ഉപയോഗിക്കുന്നത്. ഡാറ്റാ പാക്കറ്റുകൾ തമ്മിലുണ്ടാകാവുന്ന കൂട്ടിയിടിയാണ് അലോഹയിൽ അനുഭവപ്പെടുന്ന പ്രധാന പ്രശ്നം.
കെണി
ചെറുതോ വലുതോ ആയ ജീവികളെ കുടുക്കാനോ അവയറിയാതെ പിടിക്കാനോ ഉപയോഗിക്കുന്ന സംവിധാനമാണ് കെണി. സ്വാഭാവികമായ കെണികൾ പ്രകൃതിയിൽ നിരവധിയുണ്ട്. കൃത്രിമമായി നിർമ്മിക്കുന്ന യന്ത്രക്കെണികളുമുണ്ട്.
ചിലന്തിവല
വലത്|ലഘുചിത്രം|ചിലന്തിവല
ഇര പിടിക്കാനായി ചിലന്തികൾ നെയ്യുന്ന വലകളാണ് പ്രകൃതിയിലെ സ്വാഭാവികമായ കെണികളിൽ ഒന്ന്. ഷഡ്പദങ്ങളോ ചെറു പ്രാണികളോ പാറ്റകളോ പറവകളോ അറിയാതെ ഈ വലയിൽ മുട്ടിയാൽ പിന്നീട് അവയിൽനിന്ന് രക്ഷപ്പെടാനാവില്ല. രക്ഷപ്പെടാനുള്ള ഓരോ ശ്രമവും വലയിലെ കുരുക്ക് മുറുക്കാനേ സഹായിക്കൂ. അതേ സമയം വലകെട്ടിയ ചിലന്തി ഈ വലയിൽ കുടുങ്ങാതെ കടന്നുവന്ന് ഈ പ്രാണിയെ അകത്താക്കുകയും ചെയ്യും.
ഇരപിടിയൻചെടികളുടെ സ്രവങ്ങൾ
ഇര പിടിക്കാനായി ചില ചെടികൾ ആകർഷകങ്ങളായ സ്രവങ്ങൾ പുറപ്പെടുവിക്കും. ഈ സ്രവങ്ങളുടെ മണത്താലോ നിറത്താലോ ആകർഷിക്കപ്പെടുന്ന ചെറുജീവികൾ ഇവയുടെ ഇലകളിലെ പശിമയുള്ള സ്രവങ്ങളിൽ പറ്റിപ്പിടിക്കും. പിന്നീട് ഈ ജീവികളുടെ ശരീരത്തിലെ പോഷകങ്ങൾ ചെടി ആഗിരണം ചെയ്യുകയും ചെയ്യും. ഇരപിടിയൻ ചെടികളിൽ ഏറ്റവും വലുത് ബ്രസീലിൽ കണ്ടുവരുന്ന ഡ്രൊസിറ മാഗ്നിഫിക്ക ആണ്.
കീടഭോജിസസ്യങ്ങൾ
ചെറു കീടങ്ങളെ ആകർഷിച്ച് കുടുക്കിലകപ്പെടുത്തി ആഹാരമാക്കാനുള്ള ഘടനാ വിശേഷങ്ങളോടു കൂടിയ സസ്യങ്ങളാണ് കീടഭോജിസസ്യങ്ങൾ. കേരളത്തിൽ കണ്ടുവരുന്ന ഒരു കീടഭോജി സസ്യമാണ് അടുകണ്ണി, തീപ്പുല്ല് എന്നെല്ലാം അറിയപ്പെടുന്ന അക്കരപ്പുത. അടപ്പുള്ള കുടംപോലെയുള്ള ഇലകളോടുകൂടിയ പിച്ചർ ചെടി ഇരകളെ കെണിയിൽ വീഴ്ത്തി ആഹാരമാക്കുന്നവയാണ്.
കൃത്രിമമായ കെണികൾ
മൃഗങ്ങളെയോ പ്രാണികളെയോ പിടിക്കാനോ വേട്ടയാടാനോ ആയി ഒരുക്കുന്ന കെണികളുണ്ട്. വെള്ളീച്ചയുടെ ശല്യം ഒഴിവാക്കാനായി ഉപയോഗിക്കുന്ന നിറമുള്ള ജൈവ കെണിയാണ് മഞ്ഞക്കെണി. മഞ്ഞനിറത്തിലുള്ള കാനോ പാത്രമോ എടുത്ത് അതിനകത്ത് വേപ്പെണ്ണയോ ആവണക്കെണ്ണയോ പുരട്ടി മുളകുചെടിയിലോ വെള്ളീച്ചയുടെ ശല്യമുള്ള ചെടികളിലോ കെട്ടി തൂക്കിയാൽ ഈ ഈച്ചകൾ അതിൽ പറ്റി പിടിച്ചു നശിക്കും. സാധാരണ ടിന്നിന് പുറത്ത് മഞ്ഞ പെയിൻറ് അടിച്ച് ഉണക്കിയെടുക്കുകയോ മഞ്ഞ തുണി ചുറ്റുകയോ ചെയ്താലും മതി. കീടനിയന്ത്രണത്തിനായുള്ള കെണിയാണ് പഴക്കെണി. പാളയംകോടൻ പഴം തൊലി കളയാതെ മൂന്നു കഷണങ്ങളായി മുറിച്ച്, അതിൻറെ മുറിഞ്ഞ ഭാഗത്ത് കാർബോസൾഫാൻ കീടനാശിനിയുടെ തരി വിതറിയശേഷം ഈ പഴക്കഷണങ്ങൾ ചിരട്ടയിലാക്കി ഉറി പോലെ തോട്ടത്തിൽ കെട്ടിയിട്ടാൽ വിഷമടങ്ങിയ പഴച്ചാറു കുടിച്ച് കീടങ്ങൾ ചത്തുവീഴും.
പുറത്തേക്കുള്ള കണ്ണികൾ
വർഗ്ഗം:കെണി
ഷാക്ക് ലകാൻ
ഫ്രഞ്ച് ചിന്തകനും, മനോവിശ്ലേഷണ വിദഗ്ദ്ധനുമായിരുന്നു ഷാക്ക് ലകാൻ (13 ഏപ്രിൽ 1901 – 9 സെപ്റ്റം:1981). ഫ്രോയിഡിനു ശേഷമുള്ള ഏറ്റവും പ്രമുഖ മനോവിജ്ഞാന വിദഗ്ദ്ധനായി ലകാനെ കരുതുന്നു. ഉത്തരാധുനിക ഘടനാ വാദത്തിന്റെ മുഖ്യവക്താവായും ലകാനെ പരിഗണിയ്ക്കുന്നുണ്ട്.
ജീവചരിത്രം
ലക്കാന്റെ സ്വകാര്യജീവിതം വിവാദങ്ങളുടെ ഒരു നാടകശാല ആയിരുന്നു. 1901-ൽ പാരിസിൽ അദ്ദേഹം ജനിച്ചു. 1927-ലാണ് സൈക്കിയാട്രിയിൽ അദ്ദേഹം പരിശീലനം തുടങ്ങിവയ്ക്കുന്നത്. 1932-ൽ ലക്കാൻ ഡോക്ടറേറ്റ് നേടി. അദ്ദേഹത്തിന്റെ ബിരുദപ്രബന്ധത്തിന് 'On Paranoia and its Relationship to Personality’(De la Psychose paranoïaque dans ses rapports avec la personnalité suivi de Premiers écrits sur la paranoïa. Paris: Éditions du Seuil, 1975.) എന്നായിരുന്നു ശീർഷകം. 1934-ൽ The Psychoanalytic Society of Paris എന്ന ഫ്രോയ്ഡിയൻ സംഘത്തിൽ ലക്കാൻ ചേർന്നു. സൈക്കോ അനലറ്റിക് തത്ത്വങ്ങളോട് അദ്ദേഹത്തിനുണ്ടായിരുന്ന ആബദ്ധതയുടെ തെളിവാണ്, സൊസൈറ്റി ഓഫ് പാരിസിൽ അദ്ദേഹം സമ്പാദിച്ച അംഗത്വം.
ഹിന്ദുമതം ഇന്ത്യയിൽ
ഇന്ത്യയിലെ ഏറ്റവും വലിയ മതമാണ് ഹിന്ദുമതം. 2011 ലെ സെൻസസ് പ്രകാരം ഇന്ത്യയിൽ 966.3 ദശലക്ഷം ആളുകൾ ഹിന്ദുക്കളാണ്, ഇത് രാജ്യത്തെ ജനസംഖ്യയുടെ 79.8% ആളുകളെ പ്രതിനിധീകരിക്കുന്നു. ആഗോള ഹിന്ദു ജനസംഖ്യയുടെ 94% ഇന്ത്യയിലാണ്. ഹിന്ദുമതം, ബുദ്ധമതം, ജൈനമതം, സിഖ് മതം എന്നീ ലോകത്തിലെ നാല് പ്രധാന മതങ്ങളുടെ ജന്മസ്ഥലമാണ് ഇന്ത്യൻ ഉപഭൂഖണ്ഡം. ഇന്ത്യൻ ഹിന്ദുക്കളിൽ ബഹുഭൂരിപക്ഷവും ശൈവ, വൈഷ്ണവ വിഭാഗങ്ങളിൽ പെട്ടവരാണ്. ഹിന്ദുമതം പ്രബലമായ മതമായിട്ടുള്ള ലോകത്തിലെ മൂന്ന് രാജ്യങ്ങളിൽ ഒന്നാണ് ഇന്ത്യ ( നേപ്പാളും മൗറീഷ്യസും ആണ് മറ്റ് രണ്ട് രാജ്യങ്ങൾ).
ഷാക്ക് ലകാൻ
ജീവചരിത്രം
വിവാദാത്മകമായ തന്റെ പ്രതിവാര സെമിനാറുകളിലൊന്നാമത്തേതിന് അദ്ദേഹം നാന്ദികുറിച്ചത് 1951-ലാണ്. മരിക്കുന്നതുവരെയും അദ്ദേഹമതു തുടർന്നു കൊണ്ടിരുന്നു. സാർത്ര്, ദെ ബൊവേ, ബാർത്ത്,ലെവി-സ്ട്രാസ്, മെർലോ-പോണ്ടി, അൽത്തുസർ, ഇറിഗറേ തുടങ്ങിയ പ്രതിഭകൾപോലും പ്രസ്തുത സെമിനാറുകളിൽ കേഴ്വിക്കാരായി വന്നെത്തിയിരുന്നു. ലക്കാന്റെ പ്രഭാഷണങ്ങൾ കുപ്രശസ്തി നേടി. ശൈലീകൃതമായ ഭാഷയും ആഘാതമേല്പിക്കുന്ന താനവും അവയുടെ സവിശേഷതകളായിരുന്നു. 1952-ൽ അദ്ദേഹവും സഹപ്രവർത്തകരും സുഹൃത്തുക്കളും മു൯കൈയെടുത്ത് The French Society of Psychoanalysis-നു രൂപം നല്കി..
1936-ലാണ് ‘The Mirror phase’ എന്ന പ്രബന്ധം ആദ്യമായി ലക്കാ൯ വായിക്കുന്നത്.1949- ൽ സൂറിച്ചിൽ അതിന്റെ പരിഷ്കരിച്ച രൂപം അദ്ദേഹം പുനരവതരിപ്പിച്ചു. 1953-ലാണ് Discourse of Rome എന്ന പേപ്പ൪ ലക്കാ൯ ലോകത്തിനു സമ൪പ്പിക്കുന്നത്. അബോധത്തിന്റെ ഭാഷയെപ്പറ്റിയായിരുന്നു അത്. കോൺഗ്രസ് ഓഫ് റൊമാൻസ് ലാംഗ്വേജ് സൈക്കോ അനലിറ്റിസ്റ്റിക് (Congress of Romance Language Psychoanalystic) എന്നറിയപ്പെടുന്ന സമ്മേളനത്തിൽ റോമിൽ വച് അദ്ദേഹം വിലക്കുകൾ കൂട്ടാക്കാതെ, ഒരു ചെറുസംഘത്തെ അഭിസംബോധന ചെയ്തവതരിപ്പിച്ച പ്രബന്ധമാണ് ‘The Function and Field of Speech and Language in Psychoanalysis’..
റോഹൻ പെത്തിയാഗോഡ
ശ്രീലങ്കയിലെ പ്രമുഖനായ ഒരു പ്രകൃതി ചരിത്രകാരനും ശ്രീലങ്കയിലെ ശുദ്ധജലമൽസ്യങ്ങളെക്കുറിച്ച് ഗവേഷണം നടത്തുന്നയാളും ആണ് റോഹൻ പെത്തിയാഗോഡ (Rohan Pethiyagoda), 2010 -ൽ പേര് റോഹൻ പെറ്റ് എന്നാക്കിമാറ്റുകയുണ്ടായി.
ഹിന്ദുമതം ഇന്ത്യയിൽ
ഹിന്ദുമതത്തിന്റെ ചരിത്രം
ലും ഉം 500 ബിസിയിലുംആയി ഇന്ത്യയിൽ വൈദിക സംസ്കാരം വികസിച്ചു ഈ കാലഘട്ടത്തിനു ശേഷം, വൈദിക മതം പ്രാദേശിക പാരമ്പര്യങ്ങളുമായും പരിത്യാഗ പാരമ്പര്യങ്ങളുമായും ലയിച്ചു, ഇത് ഹിന്ദുമതത്തിന്റെ ആവിർഭാവത്തിന് കാരണമായി. ഇത് ഇന്ത്യയുടെ ചരിത്രത്തിലും സംസ്കാരത്തിലും തത്ത്വചിന്തയിലും അഗാധമായ സ്വാധീനം ചെലുത്തി. സിന്ധു നദിയുടെ ചരിത്രപരമായ പ്രാദേശിക വിശേഷണമായ സംസ്‌കൃത പദമായ സിന്ധുവിൽ നിന്നാണ് ഇന്ത്യ എന്ന പേര് ഉരുത്തിരിഞ്ഞത്. മറ്റൊരു പ്രശസ്തമായ ബദൽ "ഹിന്ദുക്കളുടെ ഭൂമി" എന്നർത്ഥം വരുന്ന ഇന്ത്യയുടെ പേര് ആയ ഹിന്ദുസ്ഥാൻ ആണ്. സിഇ 1200 മുതൽ 1750 വരെയുള്ള കാലത്ത് ഹിന്ദു, മുസ്ലീം ഭരണാധികാരികളുടെ ഭരണം ഇന്ത്യയിലുണ്ടായി. മുസ്ലീം സുൽത്താൻമാർക്കെതിരെയുള്ള യുദ്ധങ്ങളിലെ വിജയനഗര സാമ്രാജ്യത്തിന്റെ പതനം ഡെക്കാണിലെ ഹിന്ദു ആധിപത്യത്തിന്റെ അന്ത്യം കുറിച്ചു. പിന്നീട് മറാത്താ സാമ്രാജ്യത്തിന് കീഴിൽ ഹിന്ദുമതം വീണ്ടും പ്രതാപത്തിലേക്ക് ഉയർന്നു. ഇടത്ത്‌|ലഘുചിത്രം|209x209ബിന്ദു| [[ഇന്ത്യയുടെ വിഭജനം|ബ്രിട്ടീഷ് ഇന്ത്യയുടെ വിഭജനം മതത്തിന്റെ അടിസ്ഥാനത്തിലായിരുന്നു. (മാപ്പിൽ കാണിച്ചിരിക്കുന്നത് പോലെ)]]
റോഹൻ പെത്തിയാഗോഡ
ജീവിതം, സംഭാവനകൾ
1955 - നവംബർ 19 -ന് കൊളംബോയിൽ ജനിച്ച അദ്ദേഹം ലണ്ടനിൽ ഉപരിപഠനം നടത്തി. ശ്രീലങ്കയിലെ ആരോഗ്യവകുപ്പിൽ ബയോമെഡിക്കൽ എഞ്ചിനീയറിംഗിൽ എഞ്ചിനീയറായി ചേർന്ന് 1982-87 കാലത്ത് അതിന്റെ ഡിറക്ടർ ആയിമാറി. 1984 -ൽ അതിനൊപ്പം റ്റന്നെ ശ്രീലങ്കയിലെ ജലവിഭവബോർഡിന്റെ ചെയർമാനുമായി നിയമിതനായി. ശ്രീലങ്കയിലെ ശുദ്ധജലമൽസ്യങ്ങളെപ്പറ്റി പഠിക്കാനായി സർക്കാർ ജോലി 1987 -ൽ രാജിവച്ച അദ്ദേഹം 1990 -ൽ തന്റെ ആദ്യപുസ്തകം പുറത്തിറക്കി, ശ്രീലങ്കയിലെ ശുദ്ധജലമൽസ്യങ്ങൾ (Freshwater fishes of Sri Lanka). രാജ്യത്തെ ശുദ്ധജലമൽസ്യങ്ങളെക്കുറിച്ച് നിറയെ ചിത്രങ്ങളുമായി തയ്യാറാക്കിയ അതിമനോഹരമായ ഒരു ഗ്രന്ഥമായിരുന്നു അത്.
തന്റെ പുസ്തകത്തിൽ നിന്നും ലഭിച്ച ലാഭം കൊണ്ട് അദ്ദേഹം Wildlife Heritage Trust (WHT) എന്നൊരു  ഫൗണ്ടേഷൻ ഉണ്ടാക്കുകയും ശ്രീലങ്കയിലെ ജൈവവൈവിദ്ധ്യത്തെപ്പറ്റി കൂടുതലായി പഠിക്കുവാനും തുടങ്ങി. പ്രകൃതിശാസ്ത്രപുസ്തകങ്ങൾ ഇറക്കാനും അതിന്റെ വരുമാനം ഉപയോഗിച്ച് കൂടുതൽ പര്യവേഷണങ്ങളും ഗവേഷണങ്ങളും നടത്താനുള്ള ഒരു ബിസിനസ് രീതിയായിരുന്നു അത്. 1991നും 2012 നും ഇടയിൽ ഈ ട്രസ്റ്റ് ഇംഗ്ലീഷിലും സിംഹളയിലുമായി വളരെയധികം പ്രചാരം സിദ്ധിച്ച A field guide to the birds of Sri Lanka അടക്കം 40 പുസ്തകങ്ങൾ പുറത്തിറക്കുകയും ലോകബാങ്ക്/ഹോളണ്ട് സഹൽകരണ പദ്ധതിപ്രകാരം അവ സിംഹളത്തിലേക്ക് വിവർത്തനം ചെയ്യുകയും 5000 സ്കൂൾ ലൈബ്രറികളിലേക്ക് സൗജന്യമായി നൽകുകയും ചെയ്തു. അങ്ങനെ ശ്രീലങ്കയിൽ ആദ്യമായി ശാസ്ത്ര-ജൈവവൈവിധ്യപുസ്തകങ്ങൾ നാട്ടുഭാഷയിൽ യുവാക്കളിലേക്ക് എത്തി.
ഹിന്ദുമതം ഇന്ത്യയിൽ
ഇന്ത്യയുടെ വിഭജനം
1947-ലെ ഇന്ത്യാ വിഭജനം ഇന്ത്യൻ ഉപഭൂഖണ്ഡത്തിലുടനീളമുള്ള രക്തരൂക്ഷിതമായ കലാപത്തിനും വർഗീയ കൊലപാതകങ്ങൾക്കും കാരണമായി. തൽഫലമായി, ഏകദേശം 7.2 ദശലക്ഷം ഹിന്ദുക്കളും സിഖുകാരും ഇന്ത്യയിലേക്കും 7.5 ദശലക്ഷം മുസ്ലീങ്ങൾ പാകിസ്ഥാനിലേക്കും സ്ഥിരമായി താമസം മാറ്റി, ഇത് ഒരു പരിധിവരെ ഇരു രാജ്യങ്ങളുടെയും ജനസംഖ്യാപരമായ മാറ്റത്തിന് കാരണമായി.
ഷാക്ക് ലകാൻ
ജീവചരിത്രം
1764 ജൂണിൽ ലക്കാ൯ ദ ഫ്രോയ്ടിയ൯ സ്കൂൾ ഓഫ പാരീസ് (The Freudian School of Paris) സ്ഥാപിച്ചു. 1979-ൽ ആ സ്ഥാപനം അദ്ദേഹം പിരിച്ചു വിടുകയാണുണ്ടായത്. മനോവിശകലന വിദഗ്ദ്ധ൪ ലക്കാനെ ഭ്രഷ്ടനാക്കി. പക്ഷേ, അദ്ദേഹം പിന്തിരിഞ്ഞില്ല. അൽത്തൂസറിന്റെ രക്ഷാക൪ത്തൃത്വത്തിൽ അദ്ദേഹം സ്വന്തം പ്രഭാഷണങ്ങൾ നിസ്സങ്കോചം തുടരുകതന്നെ ചെയ്തു.
1966-ലാണ് 'എക്രി' (E-crits) പ്രസിദ്ധീകൃതമായത്. ലക്കാന്റെ ഇരുപത്തഞ്ചു വാർഷിക പ്രഭാഷണങ്ങൾ അദ്ദേഹത്തിന്റെ മരുമകൻ സമാഹരിച്ചു. സ്വന്തം സ്കൂളിൽത്തന്നെ ലക്കാൻ എതിർക്കപ്പെടുകയുണ്ടായി.മുമ്പു സൂചിപ്പിച്ചതുപോലെ 1979-ൽ ആ സ്ഥാപനം പിരിച്ചുവിടാൻ അദ്ദേഹം തയ്യാറായി. 1980-ൽ മറ്റൊരാളുടെ (മില്ലറുടെ) ആധിപത്യത്തിൽ അതു വീണ്ടും തുറക്കപെട്ടു. 1981 സെപ്തംബറിൽ ലക്കാൻ ഇഹലോകം വെടിഞ്ഞു.
ഹിന്ദുമതം ഇന്ത്യയിൽ
സംസ്ഥാനങ്ങളും പ്രദേശങ്ങളും അനുസരിച്ച് ഹിന്ദു ജനസംഖ്യ
ലഘുചിത്രം| ഓരോ ജില്ലയിലും ഹിന്ദുക്കളുടെ ശതമാനം. 2011 ലെ സെൻസസിൽ നിന്ന് ലഭിച്ച ഡാറ്റ.
ഷാക്ക് ലകാൻ
ലക്കാനിയ൯ വിമ൪ശനം
അവബോധത്തിന്റെ കേന്ദ്രസ്ഥത (centrality), ചിഹ്നിതത്തിന്റെ ഒഴിഞ്ഞുമാറൽ മുതലായ അംശങ്ങൾക്ക് അവർ ഊന്നൽ നല്കും. ലകാനിയൻ സിദ്ധാന്തങ്ങളുടെ പ്രധാനലക്ഷ്യം സമകാലിക സാഹചര്യത്തിൽ പരമാവധി സമഗ്രമായ ഒരു കർതൃ സങ്കല്പചിത്രം വരക്കുകഎന്നതായിരുന്നു. ഒരു വിഷയo എങ്ങനെ രൂപികരിക്കപ്പെടുന്നുവെന്നും അതിനെ നിർണ്ണയിക്കുന്ന ഘടകങ്ങൾ എന്തെല്ലാമാണെന്നും ആണ് ലകാ൯ പ്രധാനമായും അന്വേഷിച്ചത്. ഇച്ഛയും അധികാരവും സംസ്കാരവും തമ്മിലുള്ള സങ്കീർണ്ണബന്ധം വിവരിക്കപ്പെട്ടതോടെ അതിൽനിന്ന് ഒരു സംസ്കാരപഠനസിദ്ധാന്തം മെനഞ്ഞെടുക്കനായി. എഴുത്തുകാരൻ എഴുതിയത് അയാൾ വിവക്ഷിക്കുന്നുവെന്നുള്ള ധാരണയെ ലക്കാനിയൻ വീക്ഷണം അംഗീകരിക്കുകയില്ല. ഭാഷ എഴുത്തുകാരനിലൂടെ സംസാരിക്കുകയാണ്. വായനയെയും ഭാഷതന്നെയാണു നിയന്ത്രിക്കുന്നത്. കണ്ണാടിയിലെ പ്രതിബിംബവും ശിശുവും തമ്മിലുള്ള ബന്ധം പാഠവും വായനക്കാരനും തമ്മിലുണ്ടെന്ന് പറയാം. പാഠത്തെ വായനക്കാരൻ തന്റെതായ സാമൂഹികതയിൽ പുനഃസൃഷ്ടിക്കുകയാണു ചെയ്യുന്നത്. അയാളുടെ അബോധം പാഠവുമായി സംബന്ധം സ്ഥാപിച്ചെടുക്കുന്നു. ലാകാൻ പറഞ്ഞിട്ടുണ്ട് 'മനുഷ്യൻ' എന്ന വ്യക്തി ഭാഷ സംസാരിക്കുന്നതിനോടൊപ്പം 'സൂചക'ങ്ങളുടെ, മുമ്പു തന്നെ നിലവിൽ വന്ന, സിദ്ധാന്തങ്ങളിൽ പ്രവേശിക്കുകയാണ് എന്ന്. മനുഷ്യൻ എന്നാ വ്യക്തി അതിൽ ലയിക്കുമ്പോഴാണ് അത് സാർത്ഥകമാവുന്നത്. മനുഷ്യൻ ഭാവിയിൽ പ്രവേശിച്ചതിനുശേം മാത്രമേ ബന്ധങ്ങളുടെ തന്ത്രത്തിൽ തന്റെ പങ്ക് തിരിച്ചറിയാനുള്ള യോഗ്യത കൈവരിക്കുകയുള്ളൂ. (അതായത് പുരുഷന/സ്ത്രീ, പിതാവ്/മാതാവ്, പുത്രി/പുത്രൻ, സഹോദരൻ/സഹോദരി തുടങ്ങിയവ) ഈ പ്രക്രിയയും അതിന് മുമ്പിലുള്ള മുഴുവൻ അവസ്ഥയും അബോധമനസ്സിന്റെ നിരീക്ഷണത്തിൽ തന്നെയാണ് നിശ്ചയിക്കപ്പെടുന്നത്.
റോഹൻ പെത്തിയാഗോഡ
കണ്ടുപിടിത്തങ്ങൾ
WHT -യിലെ സഹപ്രവർത്തകർക്ക് ഒപ്പം പെത്തിയാഗോഡ നൂറോളം മൽസ്യങ്ങളെയും ഉഭയജീവികളെയും പല്ലിവർഗ്ഗജീവികളെയും കണ്ടുപിടിച്ചു. അതുകൂടാതെ 43 ശുദ്ധജലഞണ്ടുകളെയും അവർ കണ്ടെത്തി. കഴിഞ്ഞ 130 വർഷത്തിനിടയിൽ ശ്രീലങ്കയിലെ 19 ഉഭയജീവി സ്പീഷിസുകൾക്ക് വംശനാശം സംഭവിച്ചെന്നും അവർ കണ്ടെത്തി. ലോകത്തെവിടെയെങ്കിലും നിന്ന് ഇത്രയും വലിയ വംശനാശ വിവരം രേഖപ്പെടുത്തിയിട്ടില്ല.
അംഗീകാരങ്ങൾ
രാജ്യത്തെ മലങ്കാടുകൾ ഭീകരമായി അപ്രത്യക്ഷമാകുന്നതിനെ നേരിടാൻ 1998 -ൽ ഉപേക്ഷിക്കപ്പെട്ട ചായത്തോട്ടങ്ങൾ പ്രകൃതിദത്തവനങ്ങളാക്കുന്ന ഒരു പദ്ധതിക്ക് പെത്തിയാഗോഡ തുടക്കമിട്ടു. ഇക്കാര്യത്തിന് അദ്ദേഹത്തിന് Rolex Awards for Enterprise ലഭിച്ചു. ശ്രീലങ്കൻ സർക്കാരിലും ഐ യു സി എന്നിലും അദ്ദേഹത്തിന് ഉന്നതപദവികൾ ആണ് ഉള്ളത്. 60 ഗവേഷണപ്രബന്ധങ്ങൾ കൂടാതെ ശ്രീലങ്കയിലെ പ്രകൃതിചരിത്രത്തെപ്പറ്റിയുമെല്ലാം അദ്ദേഹം ഗ്രന്ഥങ്ങൾ രചിച്ചിട്ടുണ്ട്. ആസ്ത്രേലിയയിലെ മ്യൂസിയത്തിൽ ഗവേഷണം നടത്തുന്ന അദ്ദേഹം ഏഷ്യയിലെ ശുദ്ധജലമൽസ്യങ്ങളെപ്പറ്റിയുള്ള ആനുകാലികമായ സൂ‌ടാക്സയുടെ എഡിറ്റർ ആണ്.
പിന്നീട്
മൽസ്യങ്ങളും ഓന്തുകളും എട്ടുകാലികളും തുമ്പികളും അടക്കം പല പുതിയ സ്പീഷിസുകൾക്കും പെത്തിയാഗോഡയുടെ പേര് നൽകിയിട്ടുണ്ട്. 2012 -ൽ അദ്ദേഹവും സംഘവും പുതുതായി കണ്ടുപിടിച്ച ഒരു മൽസ്യജനുസിന് റിച്ചാർഡ് ഡോക്കിൻസിന്റെ ബഹുമാനാർത്ഥം ഡോക്കിൻസിയ എന്നു പേരിടുകയുണ്ടായി .തന്റെ എഴുത്തുകളിലൂടെ മതങ്ങൾ വിഭാവനം ചെയ്യുന്നതിലും എത്രമടങ്ങ് സുന്ദമാണ് ലോകം എന്നു കാണിച്ചുതന്നതിനാണ് ഡോക്കിൻസിയ എന്നു നാമകരണം നടത്തിയതെന്നു പെത്തിയാഗോഡ പറഞ്ഞു.
പുറത്തേക്കുള്ള കണ്ണികൾ
വർഗ്ഗം:ജന്തുശാസ്ത്രജ്ഞർ വർഗ്ഗം:1955-ൽ ജനിച്ചവർ
ഹിന്ദുമതം ഇന്ത്യയിൽ
ഇന്ത്യയിലെ ഹിന്ദു ഭൂരിപക്ഷ സംസ്ഥാനം/കേന്ദ്രഭരണ പ്രദേശം
80%-ത്തിലധികം ഹിന്ദുക്കളുള്ള ഹിന്ദു ഭൂരിപക്ഷ സംസ്ഥാനങ്ങളുടെ പട്ടിക.
ഷാക്ക് ലകാൻ
ലക്കാനിയ൯ വിമ൪ശനം
അതുപോലെതന്നെ തന്റെ സെമിനാറിലുടനീളം പലതരം ആശയങ്ങൾ വിശദീകരിക്കാനും ഉദാഹരിക്കാനുമായ് ലകാൻ ഏറ്റവും കൂടുതൽ ആശ്രയിക്കാറുള്ളത് സാഹിത്യകൃതികളെയും പെയ്ന്റിങ്ങുകളെയും ആണ്. അവയെകുറിച്ചുള്ള തന്റേതുമാത്രമെന്നു പൂർണമായും അവകാശപ്പെടാനാവുന്ന വീക്ഷണങ്ങളും അദ്ദേഹം നൽകുന്നതു കണ്ട് അദ്ദേഹം സാഹിത്യസിദ്ധാന്തം രൂപികരിക്കുകയാണെന്ന് പലരും തെറ്റിദ്ധരിച്ചിട്ടുണ്ട്. സാഹിത്യ നിരൂപണരംഗത്ത് മുൻകാലം തൊട്ടുതന്നെ പ്രബലമായി നിലനില്ക്കുന്ന ഒന്നാണ് മനഃശാസ്ത്ര നിരൂപണം. കർത്താവിന്റെയോ കഥാപാത്രതിന്റെയൊ, വായനക്കരന്റെയൊ അബോധരഹസ്യങ്ങൾ കണ്ടെത്താനുള്ള താക്കോലാണ് ഈ നിരൂപണപദ്ധതി. ഫ്രോയ്ഡിയൻ പിന്മുറക്കാരും ഒരു പരിധിവരെ ഈ വഴി തന്നെയാണു സ്വീകരിച്ചുകാണാറുള്ളത്. കലാസൃഷ്ടികൾ സിരാരോഗത്തിന്റെ സൃഷ്ടിയാണെന്ന ഫ്രോയ്ഡിയൻ വാദം മുഖവിലയ്ക്കെടുക്കുന്ന ഈ നിരൂപണപദ്ധതി കലയിലെ കർത്താവിന്റെയും കഥാപാത്രതിന്റെയും വയനക്കാരന്റെയും രോഗനി൪ണ്ണയം എളുപ്പത്തിൽ സാധിച്ചു. മറ്റൊന്ന് സ്വപ്നവ്യാഖ്യാനത്തിന്റെ വിപുലനമായ പാഠാപഗ്രഥനമാണ്. സ്വപ്നങ്ങൾ, നാവുപിഴകൾ, ഫലിതങ്ങൾ ഇവയിലൂടെയൊക്കെ വെളിപ്പെടുന്ന അബോധത്തിന്റെ ഏറ്റവും പ്രകടമായ രക്ഷാമാർഗ്ഗമായാണ് അവർ കലാസൃഷ്ടിയെ കാണുന്നത്. ഒരു കുറ്റാന്വേഷകനെപ്പോലെ പതിയിരുന്ന് കൃതിയുടെ ലൈംഗികരഹസ്യങ്ങൾ കണ്ടെത്തുന്നതിലപ്പുറം ഈ വിമർശനം മുന്നോട്ടുപോവുക അസാദ്ധ്യമായിരുന്നു. എന്നാൽ ലകാനിയൻ മനോവിശ്ലേഷണത്തിൽനിന്ന് പ്രചോദനം സിദ്ധിച്ച സാഹിത്യ സിദ്ധാന്തം പ്രാദമികമായും ചില കാര്യങ്ങളിൽ വിയോജിപ്പു രേഖപ്പെടുത്തുന്നു. ഒന്നാമതായി കൃതിയുടെ അർത്ഥത്തെ സംബന്ധിച്ച നിശ്ചിതത്വമാണ്. കൃതിയുടെ അർഥം അതിന്റെ നിഗൂഢസ്ഥലങ്ങളിൽ ഒളിഞ്ഞും പതുങ്ങിയും ഇരിക്കുന്ന ഒന്നല്ലെന്നും അത് പാഠത്തിലെ തന്നെ മറ്റ് ഒട്ടേറെ ഘടകങ്ങളുമായും, പാഠം നിർമ്മിക്കുന്ന അതിന്റെതായ ഒരു ആർത്ഥികക്ഷേത്രത്തിന്റെ രീതികൾക്കനുസൃതമായും ആണ് രൂപീകരിക്കപ്പെടുന്നത് എന്നും അത് ഒരിക്കലും ഏക പക്ഷീയമോ കേന്ദ്രിതമോ ആയിരിക്കുകയില്ലെന്നും ഈ സൈദ്ധാന്തിക൪ വാദിക്കുന്നു. പാഠത്തിന്റെ ഇച്ഛ എന്ന സങ്കല്പമാണ് മറ്റൊന്ന്. ഇച്ഛയുടെ വിന്യാസമായാണല്ലോ സംസ്കാരത്തെയും മനുഷൃജീവിതത്തെയും ലാകാ൯ വിവരിക്കുന്നത്. ഇച്ഛയാകട്ടെ അഭാവത്താൽ നിർണയിക്കപ്പെടുന്നതും, അവതന്നെയും സാങ്കല്പീക-ഭ്രമാത്മക പ്രതിവിധികളുടെ പ്രതീതി സൃഷ്ട്ടിക്കുന്നതുമാണ്. ഇത് കലാസൃഷ്ടികളിൽ ആരോപിക്കുവാൻ എളുപ്പമാണ്. കലാസൃഷ്ടിതന്നെയും ഈയൊരു സാങ്കല്പിക പ്രതിവിധിയായി കാണാമെന്നതാണ് ഒന്നാമത്തെ കാര്യം. രണ്ടാമതായി കലാസൃഷ്ടിക്കകത്തെ പ്രവർത്തനങ്ങൾ. നോട്ടം, തുന്നിച്ചേർക്കൽ, മായക്കാഴ്ച, നിസ്സാരവസ്ത്വപരം, അപജ്ഞാനം, അനൃം, ലിംഗം, ഷണ്ഡീകരണം തുടങ്ങിയ ഒട്ടുമിക്ക ലാകാനിയൻ പരികല്പനകളും ഇത്തരമൊരു സൗന്ദര്യശാസ്ത്ര നിർമ്മിതിക്കു നേരിട്ടുതന്നെ പ്രയോഗയോഗ്യമാണ്.
ഹിന്ദുമതം ഇന്ത്യയിൽ
ഇന്ത്യയിലെ ഹിന്ദു ഭൂരിപക്ഷ സംസ്ഥാനം/കേന്ദ്രഭരണ പ്രദേശം
ഇതുകൂടാതെ, ഹിന്ദു ഭൂരിപക്ഷമുള്ള 10 സംസ്ഥാനങ്ങൾ/കേന്ദ്രഭരണ പ്രദേശങ്ങളുണ്ട്. മഹാരാഷ്ട്ര, ഉത്തർപ്രദേശ്, പശ്ചിമ ബംഗാൾ എന്നിവിടങ്ങളിൽ 70 ശതമാനത്തിലധികം ജനസംഖ്യയുണ്ട്. ഹിന്ദു ജനസംഖ്യ 1951-ലെ 303,675,084-ൽ നിന്ന് മൂന്ന് മടങ്ങ് വർദ്ധിച്ച് 2011-ൽ 966,257,353 ആയി, എന്നാൽ മൊത്തം ജനസംഖ്യയുടെ ഹിന്ദു ശതമാനം വിഹിതം 1951-ലെ 84.1%-ൽ നിന്ന് 2011-ലെ സെൻസസിൽ 79.8% ആയി കുറഞ്ഞു. 1947-ൽ ഇന്ത്യ സ്വാതന്ത്ര്യം നേടിയപ്പോൾ, മൊത്തം ജനസംഖ്യയുടെ 85% ഹിന്ദുക്കളായിരുന്നു, എന്നാൽ വിഭജനത്തിനു മുമ്പുള്ള ബ്രിട്ടീഷ് ഇന്ത്യയിൽ 73% ഹിന്ദുക്കളും 24% മുസ്ലീങ്ങളും ഉണ്ടായിരുന്നു.
ഷാക്ക് ലകാൻ
ലക്കാനിയ൯ വിമ൪ശനം
മനോവിശ്ലേഷണം പ്രധാനമായും ഒരു പാഠവിമർശന സമ്പ്രദായമായി സ്വീകരിക്കുമ്പോൾ ആദ്യമേതന്നെ ശ്രദ്ധിക്കേണ്ട ഒരു വസതുത അവിടെ വിശ്ലേഷക-വിശ്ലേഷിത ബന്ധം എങ്ങനെയുള്ളതാണെന്നാണ്. കൃതിയുടെ ഭാഷണം രോഗിയുടെ വിവരണമാകുന്നു. ആസ്വാദകനും നിരൂപകനും വിശ്ലേഷകസേരയിൽ ചാഞ്ഞിരിക്കുന്നു. പാഠത്തിലെ സൂചനകാളോരോന്നും രോഗലക്ഷ്ണങ്ങളാകുന്നു.രൂപകങ്ങളും ഉപാദാനങ്ങളും പ്രത്യക്ഷപെടുന്നു. സാദൃശ്യ-സമ്പർക്കതലങ്ങൾ ഉണർന്നുതുടങ്ങുകയായ്.
ഹിന്ദുമതം ഇന്ത്യയിൽ
ഇന്ത്യയിലെ ഹിന്ദു ഭൂരിപക്ഷ സംസ്ഥാനം/കേന്ദ്രഭരണ പ്രദേശം
സമുദായ പ്രകാരം, ആകെ ഹിന്ദുക്കളിൽ മുന്നാക്ക ജാതിക്കാർ 26 ശതമാനവും മറ്റ് പിന്നാക്ക വിഭാഗങ്ങൾ 43 ശതമാനവും പട്ടികജാതി ( ദളിതർ ) 22 ശതമാനവും പട്ടികവർഗക്കാർ ( ആദിവാസികൾ ) 9 ശതമാനവും ആണെന്ന് കണക്കാക്കപ്പെടുന്നു.
ഷാക്ക് ലകാൻ
അലൻ പോയുടെ ഉദാഹരണം
അലൻ പോയുടെ ‘മോഷ്ടിക്കപെട്ട കത്ത്’ (The Purloined Letter) എന്ന കഥയെക്കുറിച്ചുള്ള ലകാന്റെ സെമിനാർ, തികച്ചും മനോവിശ്ലേഷണത്തിന്റേതായ ഒരു അപനി൪മ്മാണാത്മക വായനയാണെന്ന് നിരൂപക൪ പറയുകയുണ്ടായി. പോയുടെ ഡ്യൂപിൻ ത്രയം എന്നറിയപ്പെടുന്ന കുറ്റാന്വേഷണകഥകളിൽ അത്രയൊന്നും പ്രാധാന്യമില്ലാത്ത ഒരു കഥയാണ് 'മോഷ്ടിക്കപ്പെട്ട കത്ത്'. ആ കഥയിലെ കഥാപാത്രങ്ങൾ രാജാവ്, രാജ്ഞി, മന്ത്രി, പോലീസ് മേലധികാരി, ഡിറ്റക്ടീവായ ഡ്യുപിൻ (Dupin) എന്നിവരാണ്. ലക്കാൻ പ്രസ്തുത കഥയെ ഒരു രൂപകമായാണു കാണുന്നത്. അബോധതിന്റെയും ഭാഷയുടെയും സ്വഭാവ വിശേഷങ്ങൾ അതിൽ നിന്നും അദ്ദേഹം വായിച്ചെടുക്കുന്നു. മോഷ്ടിക്കപ്പെട്ട കത്ത് അബോധംതന്നെ. കത്തിന്റെ ഉള്ളടക്കം കഥയിൽ വ്യക്തമാക്കപ്പെടുന്നില്ല. കഥയിലെ പാത്രകർമ്മങ്ങളെ കത്ത് സ്വാധീനിക്കുന്നതാണു നാം കാണുന്നത്. അബോധത്തിന്റെ ഉള്ളടക്കം ജ്ഞേയമല്ല, പക്ഷേ നാം അബോധത്താൽ നിയന്ത്രിതരാണു താനും. മോഷണത്തെപറ്റിയുള്ള കുറ്റാന്വേഷകന്റെ അന്വേഷണം മനോവിശകലനത്തെ സൂചിപ്പിക്കുന്നു.അറിയപ്പെടാത്ത ഉള്ളടക്കമുള്ള കത്ത് ഭാഷയുടെ മുഖമുദ്രയെത്തന്നെ സംസൂചനം ചെയ്യുന്നു. ചിഹ്നിതം എപ്പോഴും നഷ്ട്ടപ്പെട്ടു പോകുന്നു, മോഷ്ടിക്കപ്പെടുന്നു. എല്ലാ വാക്കുകളും മോഷ്ടിക്കപ്പെട്ട കത്തുകളാണ് എന്ന് ലകാൻ അഭിപ്രായപ്പെടുന്നു.
ഹിന്ദുമതം ഇന്ത്യയിൽ
പശ്ചിമ ബംഗാൾ
പശ്ചിമ ബംഗാളിലെ രണ്ട് ജില്ലകൾ, മാൾഡ, നോർത്ത് ദിനാജ്പൂർ എന്നിവിടങ്ങളിൽ 2001 ലെ സെൻസസ് പ്രകാരം ഹിന്ദു ഭൂരിപക്ഷം ഉണ്ടായിരുന്നു, അത് 2011 ലെ സെൻസസ് ആയപ്പോഴേക്കും ഹിന്ദു ന്യൂനപക്ഷമോ ബഹുത്വമോ ആയി മാറിയിരുന്നു. 1951-ൽ സംസ്ഥാനത്തെ ഹിന്ദു ജനസംഖ്യയുടെ ശതമാനം 78.45% ആയിരുന്നത് 2011-ൽ 70.54% ആയി കുറഞ്ഞു. മറ്റൊരു ജില്ലയായ മുർഷിദാബാദിൽ മുസ്ലിം ജനസംഖ്യ 1951 ലെ 55,24% ൽ നിന്ന് ക്രമേണ വർദ്ധിച്ച് 2011 ൽ 66,27% ആയി.
ഷാക്ക് ലകാൻ
അലൻ പോയുടെ ഉദാഹരണം
സമാനമായ രണ്ടു രംഗങ്ങളാണ് കഥയിലുള്ളത്. ഒരു രാജഗീയ അന്തഃപുരത്തിൽ രാജാവും രാജ്ഞിയും മന്ത്രിയും പരിവാരങ്ങളുമൊക്കെയിരിക്കെ രാജ്ഞിക്ക് ഒരു കത്തു ലഭിക്കുന്നതാണ് ഒന്നാമത്തെ രംഗം. തൊട്ടടുത്തിരിക്കുന്ന രാജാവ് ഇക്കാര്യം അറിയുന്നേയില്ല. അപ്പോൾ 'ഡി' എന്ന മന്ത്രി കടന്നുവരുന്നതോടെ കത്തിന്റെ കാര്യം ആരും ശ്രദ്ധിക്കാതിരിക്കാനായി രാജ്ഞി അത് മുന്നിൽ വെച്ചു. കത്തിനുള്ളിൽ എന്തോ രഹസ്യമുണ്ടെന്നു ധരിക്കുന്ന മന്ത്രി, തന്റെ പോക്കറ്റിൽനിന്ന് സമാനമായ ഒരു കത്തെടുത്ത് വായിക്കുന്നതായി നടിച് ആദ്യത്തെ കത്തിന്റെ സമീപം വയ്ക്കുകയും, രാജ്ഞിയുടെ രഹസ്യം പതിയിരിക്കുന്ന കത്തുമെടുത്ത് കടന്നുകളയുകയും ചെയ്യുന്നു. രാജ്ഞിക്ക് ഒന്നും പറയാൻ കഴിയുമായിരുന്നില്ല. കാരണം കത്തിന്റെ കാര്യം പറഞ്ഞാൽ രാജാവിന്റെ ശ്രദ്ധ ക്ഷണിക്കലാവും. ഇതാണ് ഒന്നാമത്തെ രംഗം..
ഹിന്ദുമതം ഇന്ത്യയിൽ
ഉത്തർപ്രദേശ്
സഹരൻപൂർ ജില്ലയിലെ ഹിന്ദുക്കളുടെ അനുപാതം 2001ൽ 59.49% ആയിരുന്നു. ഇത് 2011 ആയപ്പോഴേക്കും 56.74% ആയി കുറഞ്ഞു - 2.74% പോയിന്റുകളുടെ ഇടിവ്. അതേസമയം മുസ്ലിം ജനസംഖ്യ 2001 ലെ 39.11% നിന്ന് 2011 ൽ 41.95% ആയി വർദ്ധിച്ചു.
ഷാക്ക് ലകാൻ
അലൻ പോയുടെ ഉദാഹരണം
രണ്ടാം രംഗം മന്ത്രിയുടെ താമസസ്ഥലമാണ്. രാജ്ഞിയുടെ നിർദ്ദേശപ്രകാരം കഴിഞ്ഞ പതിനെട്ടു മാസക്കാലമായി പോലീസും മറ്റും കത്ത് തിരഞ്ഞുനടന്നെങ്കിലും ഒരു ഫലവുമുണ്ടാകാഞ്ഞത് ഡ്യൂപിൻ എന്ന കുറ്റാന്വേഷകനെ ചുമതലയേല്പിച്ചിരിക്കുന്നു. ഡ്യൂപിൻ മന്ത്രിയുടെ താമസസ്ഥലത്തുചെന്ന് പോലീസിന്റെ മുന്നിൽവച് മന്ത്രിയുടെ സാന്നിദ്ധ്യത്തിൽത്തന്നെ മുറിയിലെ 'മാന്റിൽപീസി' ൽ തൂങ്ങികിടക്കുന്ന കത്ത് എടുക്കുകയും അതിനു പകരം മറ്റൊന്ന് വയ്ക്കുകയും ചെയ്യുന്നു. മന്ത്രിക്കും ആ പ്രവൃത്തി തടുക്കാനാവുന്നില്ല. ഇത്രയും വസ്തുതകൊണ്ടാണ് ലാകാൻ തന്റെ വിവരണം സാദ്ധൃമാകുന്നത്. ഇവിടെ മൂന്നു മുഹൂർത്തങ്ങളുണ്ട്, മൂന്നു ദൃശ്യങ്ങൾ, അവയ്ക്കു പിന്നിൽ മൂന്നുപേരും. ഒന്നാം മുഹൂർത്തത്തിൽ ഒന്നും കാണുന്നില്ല: രാജാവും പോലീസും. രണ്ടാം മുഹൂർത്തത്തിൽ ആദ്യത്തെയാൾ ഒന്നും കാണുന്നില്ലെന്നറിയുന്നുണ്ട്, എന്നാൽ ഒന്നും ചെയ്യാനാവാത്ത കുഴക്കിലാണ് രണ്ടാമത്തെയാൾ: രാജ്ഞിയും മന്ത്രിയും. മൂന്നാം മുഹൂർത്തത്തിൽ ആദ്യത്തെ രണ്ടുപേരും നിഷ്ക്രിയരാണെന്നു കാണുന്നതോടെ കർമ്മനിരതമാകുന്നു: മന്ത്രിയും ഡ്യൂപിനും. മണലിൽ മുഖം പൂഴ്ത്തിനിൽകുന്ന ഒരു ഒട്ടകപ്പക്ഷിയുടെ ദൃശ്യമാണ് ഈ രംഗത്തെ ഉദാഹരിക്കാനായ് ലാകാൻ ഉപയോഗിക്കുന്നത്. തല മണലിൽ പൂഴ്ത്തിയതുകൊണ്ട് ഒന്നും കാണാനാവാത്ത ഒന്നാമൻ; ഒന്നാമൻ കാണുന്നില്ലെന്നറിഞ്ഞിട്ടും പ്രവർത്തനസ്വാതന്ത്ര്യമില്ലാത്ത ഉടലായ രണ്ടാമൻ; ഇവ രണ്ടും നിഷ്ക്രിയമായിരിക്കെ പക്ഷിയുടെ പിൻഭാഗത്തു നുള്ളാൻ ധൈര്യപ്പെടുന്ന മൂന്നാമൻ (Seminar on ‘The Purloined Letter’,p.44).
ഡ്യൂപിന് വിശ്ലേഷകന്റെ സ്ഥാനമാണ് ലാകാൻ നൽകുന്നത്. ഭാഷയുടെ കാമനാവിനിമയഘടനയും അതിന്റെ ഫലങ്ങളും അയാൾക്ക് നല്ലപോലെ അറിയാം. അവസാനംവരെയും ആ കത്തിന്റെ ഉള്ളടക്കം ആർകും അറിഞ്ഞുകൂടാ. അഥവാ അതിന് ഒരു ഉള്ളടക്കമുണ്ടായിരുന്നെങ്കിൽതന്നെ അത് തീർത്തും അപ്രസക്തമാകുന്നതാണ് കഥയുടെ സന്ദർഭം. ലാകാന് ഈ ശൂന്യസൂചകം ഏറെ പ്രിയമാണല്ലോ. കത്തിനു കത്ത് (ഇംഗ്ലീഷിൽ 'letter' എന്ന വാക്കിന് അക്ഷരമെന്നും കത്ത് എന്നും അർത്ഥമുണ്ടല്ലോ.) പകരം വെക്കുന്നത് രൂപകതിന്റെയും ഉപാദാനത്തിന്റെയും നേർവിവരണമാകുന്നുമുണ്ട്. കത്താണ്, ആര് എങ്ങനെ ചലിക്കണമെന്നു തീരുമാനിക്കുന്നത്. തന്റെ ഉള്ളടക്കം ഒരിക്കലും വെളിപ്പെടുത്തേണ്ടതില്ലാത്ത സൂചകംതന്നെയാണ് കത്ത് എങ്കിൽ ഇതൊരു സാഹിത്യവിമർശനമല്ലെന്നും ലാകാനിയൻ ചിന്താപ്രപഞ്ചത്തെ സ്വയം വിശദീകരിക്കുന്ന ഒരു അന്യോപദേശ മാണെന്നും വരുന്നു.
ലാകാൻ പറഞ്ഞിട്ടുണ്ട് അബോധമനസ്സ് ഭാഷയെപ്പോലെ സംരചിതമാണ്, ഈ ദൃഷ്ടിയിൽ അഗാധമായ നിഹിതാർത്ഥങ്ങളുടെ വാഹകനാണ്. അബോധമനസ്സ് ഭാഷയെപ്പോലെ വായിക്കപ്പെടാൻ സാദ്ധ്യമാണെങ്കിൽ സാഹിത്യത്തെയും അബോധമാനസ്സിനെപ്പോലെ പഠിക്കാൻ കഴിയുന്നതാണ്. മറ്റൊരു തരണത്തിൽ പറഞ്ഞാൽ ഭാഷാപരമായ ചിഹ്നം ഏതെങ്കിലും വിധത്തിൽ 'കുറവി'നെയോ 'ഹാജരി'ല്ലാത്ത അവസ്ഥയേയോ സൂചിപ്പിക്കുന്നതിനാൽ സാഹിത്യം മനസ്സികാപഗ്രഥനതിന്റെ അപബോധമനസാണ്.‘LITERATURE IS THE UNCONCIOUS OF PSYCHOANALYSIS’.
ഹിന്ദുമതം ഇന്ത്യയിൽ
കേരളം
ഇന്ത്യയിലെ ആറ് സംസ്ഥാനങ്ങളിലും മൂന്ന് കേന്ദ്രഭരണ പ്രദേശങ്ങളിലും ഹിന്ദുക്കൾ ന്യൂനപക്ഷമാണ്-
ഷാക്ക് ലകാൻ
അവലംബം
വർഗ്ഗം:ഫ്രഞ്ച് ഘടനാവാദികൾ വർഗ്ഗം:1901-ൽ ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ഏപ്രിൽ 13-ന് ജനിച്ചവർ വർഗ്ഗം:സെപ്റ്റംബർ 9-ന് മരിച്ചവർ വർഗ്ഗം:ഫ്രഞ്ച് തത്ത്വചിന്തകർ
ഹിന്ദുമതം ഇന്ത്യയിൽ
കേരളം
വടക്കുകിഴക്കൻ ഇന്ത്യയിലെ എട്ട് സംസ്ഥാനങ്ങളിൽ ത്രിപുര, സിക്കിം, അസം എന്നിവ ഹിന്ദു ഭൂരിപക്ഷവും നാലിൽ ഹിന്ദുക്കൾ ന്യൂനപക്ഷവും ഒന്നിൽ ബഹുത്വവുമാണ്.
ജെയിംസ് ഹർഗ്രീവ്സ്
ഇംഗ്ലീഷിലെ ലങ്കാഷെയറിൽ താമസിക്കുകയും ജോലി ചെയ്യുകയും ചെയ്തിരുന്ന ഒരു ഇംഗ്ലീഷ് നെയ്ത്തുകാരനും മരപ്പണിക്കാരനും കണ്ടുപിടുത്തക്കാരനുമായിരുന്നു ജെയിംസ് ഹാർഗ്രീവ്സ് ( c. 1720 - 22 ഏപ്രിൽ 1778). സ്പിന്നിംഗിന്റെ യന്ത്രവൽക്കരണത്തിന് ഉത്തരവാദികളായ മൂന്ന് പേരിൽ ഒരാളായിരുന്നു അദ്ദേഹം: 1764 ൽ സ്പിന്നിംഗ് ജെന്നി കണ്ടുപിടിച്ചതിന്റെ ബഹുമതി ഹാർഗ്രീവ്സിനുണ്ട്; റിച്ചാർഡ് ആർക്ക് റൈറ്റ് 1769-ൽ വാട്ടർ ഫ്രെയിമിന് പേറ്റന്റ് നേടി; സാമുവൽ ക്രോംപ്ടൺ ഇവ രണ്ടും ചേർത്ത് 1779 ൽ സ്പിന്നിംഗ് കോവർ സൃഷ്ടിച്ചു.
ഹിന്ദുമതം ഇന്ത്യയിൽ
മണിപ്പൂർ
1991-2001 കാലഘട്ടത്തിൽ മണിപ്പൂരിൽ 57% നിന്ന് 52% ആയി ഹിന്ദു ജനസംഖ്യാ വിഹിതം കുറഞ്ഞു, അവിടെ തദ്ദേശീയ സനാമഹി മതത്തിന്റെ പുനരുജ്ജീവനം ഉണ്ടായിട്ടുണ്ട്. മണിപ്പൂരിലെ ഹിന്ദു ജനസംഖ്യാ വിഹിതം 2001-2011 കാലയളവിലും കുറഞ്ഞ് 52% ൽ നിന്ന് 41.4% ആയി. ക്രിസ്തുമതത്തിലേക്കുള്ള മതപരിവർത്തനവും നാഗാലാൻഡിൽ നിന്നുള്ള ക്രിസ്ത്യാനികളുടെ കുടിയേറ്റവുമാണ് ഹിന്ദു ജനസംഖ്യ കുറയാനുള്ള കാരണമായി കണക്കാക്കുന്നത്.
ജെയിംസ് ഹർഗ്രീവ്സ്
ജീവിതവും ജോലിയും
ലങ്കാഷെയറിലെ ഓസ്വാൾഡ് വിസ്റ്റലിലെ സ്റ്റാൻഹില്ലിലാണ് ജെയിംസ് ഹാർഗ്രീവ്സ് ജനിച്ചത്. "അഞ്ചടി പത്തോ അതിൽ കൂടുതലോ ഉള്ള വിശാലമായ മനുഷ്യൻ" എന്നാണ് അദ്ദേഹത്തെ വിശേഷിപ്പിച്ചത്. നിരക്ഷരനായ അദ്ദേഹം ജീവിതത്തിന്റെ ഭൂരിഭാഗവും കൈത്തറി നെയ്ത്തുകാരനായിരുന്നു. വിവാഹിതനായ ഇദ്ദേഹത്തിന് 13 മക്കൾ ഉണ്ടായിരുന്നു..
ഹിന്ദുമതം ഇന്ത്യയിൽ
നിയമവും രാഷ്ട്രീയവും
ചില വലതുപക്ഷ ഹിന്ദു സംഘടനകൾ ഇന്ത്യയെ "ഹിന്ദു രാഷ്ട്രം" ആയി പ്രഖ്യാപിക്കണമെന്ന് ആവശ്യപ്പെട്ടിട്ടുണ്ട്. 2020 ജൂലൈ 28 വരെ, ഇന്ത്യൻ ഭരണഘടനയുടെ ആമുഖത്തിൽ നിന്ന് സെക്യുലർ, സോഷ്യലിസ്റ്റ് എന്നീ വാക്കുകൾ നീക്കം ചെയ്യണമെന്ന് ആവശ്യപ്പെട്ട് സുപ്രീം കോടതിയിൽ ഹർജികൾ നിലവിലുണ്ട്.
ജെയിംസ് ഹർഗ്രീവ്സ്
ബാഹ്യ ലിങ്കുകൾ
വർഗ്ഗം:1778-ൽ മരിച്ചവർ വർഗ്ഗം:1720-ൽ ജനിച്ചവർ വർഗ്ഗം:ഇംഗ്ലീഷ് കണ്ടുപിടുത്തക്കാർ
ഹിന്ദുമതം ഇന്ത്യയിൽ
പുറം കണ്ണികൾ
വർഗ്ഗം:ഹിന്ദുമതത്തിന്റെ ചരിത്രം വർഗ്ഗം:ഇന്ത്യാചരിത്രം വർഗ്ഗം:ഇന്ത്യയിലെ മതങ്ങൾ വർഗ്ഗം:Pages with unreviewed translations വർഗ്ഗം:ഹിന്ദുമതം രാജ്യം തിരിച്ച്
ഡോക്കിൻസിയ
റിച്ചാർഡ് ഡോക്കിൻസിന്റെ ബഹുമാനാർത്ഥമാണ് ഈ നാമം നൽകിയത്. തന്റെ എഴുത്തുകളിലൂടെ മതങ്ങൾ വിഭാവനം ചെയ്യുന്നതിലും എത്രമടങ്ങ് സുന്ദമാണ് ലോകം എന്നു കാണിച്ചുതന്നതിനാണ് ഡോക്കിൻസിയ എന്നു നാമകരണം നടത്തിയതെന്നു ഇത് വിവരിച്ച ശാസ്ത്രജ്ഞൻ പെത്തിയാഗോഡ പറഞ്ഞു.
സ്പീഷിസുകൾ
ഇപ്പോൾ ഈ ജനുസിൽ 9 സ്പീഷിസുകൾ ആണ് ഉള്ളത്
പുറത്തേക്കുള്ള കണ്ണികൾ
വർഗ്ഗം:മൽസ്യജനുസുകൾ
ബോബോലി ഗാർഡൻസ്
ബോബോലി ഗാർഡൻസ് (ഇറ്റാലിയൻ: Giardino di Boboli) ഇറ്റലിയിലെ ഫ്ലോറൻസിൽ സ്ഥിതിചെയ്യുന്ന ഒരു ഉദ്യാനമാണ്. 16 -ാം നൂറ്റാണ്ടു മുതൽ 18-ാം നൂറ്റാണ്ട് വരെയുള്ള ചില റോമൻ പുരാവസ്തു ശില്പങ്ങളുടെ ശേഖരം ഇവിടെ കാണപ്പെടുന്നു. തുടക്കത്തിൽ മെഡിസിക്കായി രൂപകൽപ്പന ചെയ്ത ഇത് ഇറ്റാലിയൻ ഉദ്യാനത്തിന്റെ ആദ്യത്തേതും പ്രധാനപ്പെട്ടതുമായ ഉദാഹരണങ്ങളിൽ ഒന്നാണ്. ഇത് പിന്നീട് പല യൂറോപ്യൻ ഗൃഹാങ്കണങ്ങൾക്കും പ്രചോദനമായി. വലിയ ഹരിത പ്രദേശം ഒരു യഥാർത്ഥ ഓപ്പൺ എയർ മ്യൂസിയമാണ്. വിവിധ ശൈലികളുടെയും കാലഘട്ടങ്ങളുടെയും പുരാതനവും നവോത്ഥാനവുമായ പ്രതിമകൾ പൂന്തോട്ടത്തിലുടനീളം വിതരണം ചെയ്യുന്നു. 1536 നും 1608 നും ഇടയിൽ കലാകാരനും വാസ്തുശില്പിയും ശില്പിയുമായ ബെർണാഡോ ബ്യൂന്റാലെന്റി നിർമ്മിച്ച മനോഹരമായ ബ്യൂന്റാലന്റി ഗ്രോട്ടോയും ഇവിടെയുണ്ട്.
ചരിത്രവും ലേഔട്ടും
ഫ്ലോറൻസിലെ ടസ്കാനിയിലെ മെഡിസി ഗ്രാൻഡ് ഡൂക്കുകളുടെ പ്രധാന സീറ്റിൽ പിറ്റി പാലസിന്റെ നേരെ പുറകിലാണ് ഈ പൂന്തോട്ടം സ്ഥിതിചെയ്യുന്നത്.
ബാഹ്യ ലിങ്കുകൾ
വർഗ്ഗം:ഫ്ലോറൻസിലെ പൂന്തോട്ടങ്ങൾ
റെഡ് ലേഡി (പപ്പായ)
ഒരു സങ്കരയിനം പപ്പായയാണ് റെഡ് ലേഡി. തായ്‌വാൻ റെഡ് ലേഡി ഇനമായ FI ഹൈബ്രിഡ് ഇനമാണ് ഇന്ന് ഇന്ത്യയിൽ ഏറ്റവും കൂടുതൽ കൃഷി ചെയ്യപെടുന്നത്.
സവിശേഷതകൾ
വേഗത്തിൽ വളരുകയും തുടർച്ചയായി കായ്ക്കുകയും ചെയ്യുന്നു. ഫലങ്ങൾ പറിച്ചുകഴിഞ്ഞു രണ്ടാഴ്ചയോളം കേടുകൂടാതെ ഇരിക്കുമെന്നുള്ളത് കൊണ്ടും,നട്ടു കഴിഞ്ഞു 8 മാസത്തിനുള്ളിൽ ഫലം പാകുമാകും എന്നുള്ളത് കൊണ്ടും ആണ് ഈ ഇനത്തെ ഏറ്റവും ആകർഷകമാക്കുന്നത്. രോഗപ്രതിരോധശേഷി കൂടുതലാണ്.
കൃഷി രീതി
ഒരേക്കറിൽ ഏകദേശം 1000 മുതൽ 1200 വരെ ചെടികൾ നടാവുന്നതാണ്. ഫെബ്രുവരി, മാർച്ച് മാസങ്ങളിൽ ആണ് തൈകൾ മുളപ്പിക്കാൻ പറ്റിയ സമയം. ചെറിയ പോളിത്തീൻ ബാഗുകളിൽ വിത്ത് പാകാവുന്നതാണ്. മണലും, കാലിവളവും വൃത്തിയാക്കിയ മണ്ണും ചേർത്തിളക്കി നിറച്ച് തയ്യാറാക്കിയ ബാഗുകളിൽ പപ്പായ വിത്ത് അഞ്ചു സെന്റിമീറ്റർ താഴ്ചയിൽ കുഴിച്ചു വയ്ക്കുക. തൈകൾ ആവശ്യാനുസരണം നനച്ചു കൊടുക്കണം. രണ്ടു മാസം പ്രായമായ തൈകൾ മാറ്റി നടാവുന്നതാണ്. മെയ്‌ ജൂൺ മാസങ്ങളിൽ മാറ്റി നടുന്നതാണ് ഉത്തമം. രണ്ടു മീറ്റർ അകലത്തിൽ അര മീറ്റർ സമചതുരത്തിൽ തയ്യാറാക്കിയ കുഴികളിൽ മേൽമണ്ണും ജൈവവളവും കൂട്ടിയിളക്കിയ നടീൽ മിശ്രിതത്തിൽ വേരുകൾ പൊട്ടാതെ മാറ്റിനടണം.
ജൈവവളം ചേർക്കുക. ചാണകമോ കമ്പോസ്റ്റോ പത്തുകിലോഗ്രം ഒന്നരമാസത്തെ ഇടവേളയിൽ നൽകണം. കുറച്ചു കുമ്മായം ഇതിന്റെ കൂടെ ചേർക്കുന്നത് അമ്ലഗുണം കുറക്കാൻ സഹായിക്കും. രാസവളമായി 100 ഗ്രാം വീതം യൂറിയയും പൊട്ടാഷും 200 ഗ്രാം എല്ലുപൊടിയും ചേർത്തുകൊടുക്കുന്നത് ഉത്പാദനം കൂട്ടും. ചെടികളുടെ ചുവട്ടിൽ വെള്ളം കെട്ടിക്കിടക്കാതെ നോക്കേണ്ടതും കളകൾ മറ്റെണ്ടതും അത്യാവശ്യമാണ്. ചെടികൾ പൂവിട്ടു തുടങ്ങുമ്പോൾ ആൺചെടികൾ ഉണ്ടെങ്കിൽ പറിച്ചുമാറ്റേണ്ടതാണ്.
കീട-രോഗ നിയന്ത്രണം
ഫംഗസ് മൂലമുള്ള തടയഴുകൽ, വൈറസ് മൂലമുള്ള ഇലച്ചുരുട്ടൽ, വാട്ടം എന്നിവയാണ് പ്രധാന രോഗങ്ങൾ. കൂടാതെ തൈകൾ പെട്ടെന്ന് വാടിപോകുന്നതും മറ്റൊരു രോഗമാണ്. വിത്ത് പാകുന്നതിനു മുൻപ് സ്യൂഡോമോണസ് ലായിനിയിൽ മുക്കിയ ശേഷം നടുന്നത് തൈകളിലെ ഫംഗസ് രോഗങ്ങൾ ഇല്ലാതാക്കുന്നതിന് നല്ലതാണ്. നഴ്‌സറിയിൽ കാണുന്ന ചീയൽരോഗത്തെ നിയന്ത്രിക്കാൻ ട്രൈക്കോഡർമ വളർത്തിയ ചാണകപ്പൊടി ഉപയോഗിക്കുന്നതാണ് അഭികാമ്യം. . കൂടാതെ മഴക്കാലമാകുന്നതിനു മുൻപായി ഇലകൾക്ക് താഴെ വരെ തണ്ടിൽ ബോർഡോ മിശ്രിതം പുരട്ടുന്നത് തണ്ട് ചീയൽ തടയാൻ വളരെ നല്ലതാണ്. ചെടികളുടെ തടത്തിൽ വെള്ളം കെട്ടിക്കിടക്കുന്നത് ഒഴിവാക്കണം. ഇലകളിലെ പുള്ളിപ്പൊട്ട് രോഗത്തിനും ബോർഡോ മിശ്രിതം തളിക്കാം.
വിളവെടുപ്പ്
ഏഴെട്ടുമാസംകൊണ്ട് മൂപ്പെത്തിയ കായ പറിച്ചെടുക്കാം. കായകളുടെ ഇടച്ചാലുകളിൽ മഞ്ഞ നിറം കാണുന്നതാണ് കായ് പറിച്ചെടുക്കേണ്ടതിന്റെ സൂചന.
പോഷകഗുണം
ജീവകങ്ങളുടെയും ധാതുക്കളുടെയും മുഖ്യ ഉറവിടമായ പപ്പായ ഉദരരോഗങ്ങൾ അകറ്റാൻ ഉത്തമമാണ്. അർബുദത്തെ പ്രതിരോധിക്കുന്നതിന് ഇതിന് കഴിവുണ്ട് എന്ന് പറയപ്പെടുന്നു. പപ്പായച്ചെടിയുടെ കൂമ്പാണ് അർബുദചികിൽസയിൽ ഉപയോഗിക്കുന്നത്.
അവലംബം
വർഗ്ഗം:ഭക്ഷ്യയോഗ്യമായ പഴങ്ങൾ
സോണൽ കൗൺസിലുകൾ ഓഫ് ഇന്ത്യ
ലഘുചിത്രം|502x502ബിന്ദു|സോണൽ കൗൺസിലുകൾ ഓഫ് ഇന്ത്യ സോണൽ കൗൺസിലുകൾ നിയമപരമായ (ഭരണഘടനാപരമായതല്ല) ബോഡികളാണ്. പാർലമെന്റിന്റെ നിയമപ്രകാരം അവ സ്ഥാപിക്കപ്പെടുന്നു, അതായത് 1956ലെ സംസ്ഥാന പുനഃസംഘടന നിയമം.
ഈ നിയമം രാജ്യത്തെ വടക്കൻ, മധ്യ, കിഴക്കൻ, പടിഞ്ഞാറൻ, തെക്കൻ എന്നിങ്ങനെ അഞ്ച് മേഖലകളായി വിഭജിക്കുകയും, ഓരോ സോണിനും ഒരു സോണൽ കൗൺസിൽ നൽകുകയും ചെയ്തു. ഈ സോണുകൾ രൂപീകരിക്കുമ്പോൾ, ഇനിപ്പറയുന്നവ ഉൾപ്പെടുന്ന നിരവധി ഘടകങ്ങൾ കണക്കിലെടുക്കുന്നു:
മുകളിൽ സൂചിപ്പിച്ച സോണൽ കൗൺസിലുകൾക്ക് പുറമേ, 1971-ലെ നോർത്ത്-ഈസ്റ്റേൺ കൗൺസിൽ ആക്റ്റ് എന്ന പാർലമെന്റിന്റെ പ്രത്യേക നിയമം വഴി ഒരു വടക്ക്-കിഴക്കൻ കൗൺസിൽ സൃഷ്ടിക്കപ്പെട്ടു. അസം, മണിപ്പൂർ, മിസോറം, അരുണാചൽ പ്രദേശ്, നാഗാലാൻഡ്, മേഘാലയ, ത്രിപുര, സിക്കിം എന്നിവയാണ് ഇതിലെ അംഗങ്ങൾ.
കേന്ദ്ര-സംസ്ഥാന അതിർത്തി തർക്കങ്ങൾ, ഭാഷാ ന്യൂനപക്ഷങ്ങൾ, അന്തർ-സംസ്ഥാന ഗതാഗതം അല്ലെങ്കിൽ സംസ്ഥാനങ്ങളുടെ പുനഃസംഘടനയുമായി ബന്ധപ്പെട്ട വിഷയങ്ങൾ എന്നിവയ്ക്കിടയിലുള്ള സാമ്പത്തിക സാമൂഹിക ആസൂത്രണ മേഖലയിൽ പൊതുവായ താൽപ്പര്യമുള്ള ഏത് കാര്യത്തിലും ശുപാർശകൾ നൽകുന്ന ഉപദേശക സമിതികളാണിത്.
സോണൽ കൗൺസിലുകൾ ഉപദേശക സമിതികളാണ്. ഇന്ത്യയിലെ സംസ്ഥാനങ്ങൾ അവയ്ക്കിടയിൽ സഹകരണം വളർത്തുന്നതിനായി അഞ്ച് സോണുകളായി തിരിച്ചിരിക്കുന്നു. 1956 ലെ സംസ്ഥാന പുനഃസംഘടന നിയമത്തിന്റെ ഭാഗം-III പ്രകാരമാണ് ഇവ സ്ഥാപിച്ചത്.
പ്രവർത്തനങ്ങൾ
ഈ ഓരോ സോണൽ കൗൺസിലുകളുടെയും നിലവിലെ ഘടന താഴെ പറയുന്നതാണ്: നോർത്ത് ഈസ്റ്റേൺ കൗൺസിൽ ആക്റ്റ്, 1971-ൽ സൃഷ്ടിച്ച നോർത്ത് ഈസ്റ്റേൺ കൗൺസിൽ അറ്റ് ഷില്ലോങ്ങിലെ മറ്റൊരു നിയമപരമായ ബോഡിയാണ് വടക്കുകിഴക്കൻ സംസ്ഥാനങ്ങളെ ഒരു സോണൽ കൗൺസിലുകളുടെയും പരിധിയിൽ കൊണ്ടുവരാത്തത്.
ഈ കൗൺസിലിൽ യഥാർത്ഥത്തിൽ അരുണാചൽ പ്രദേശ്, അസം, മണിപ്പൂർ, മേഘാലയ, മിസോറാം, നാഗാലാൻഡ്, ത്രിപുര എന്നിവ ഉൾപ്പെടുന്നു; പിന്നീട് 2002 ഡിസംബർ 23-ന് വിജ്ഞാപനം ചെയ്ത നോർത്ത് ഈസ്റ്റേൺ കൗൺസിൽ (ഭേദഗതി) നിയമം അനുസരിച്ച് സിക്കിം സംസ്ഥാനവും ചേർത്തു.
ടോക്കൺ റിംഗ്
ലാൻ ശൃംഖലകൾ നിർമ്മിക്കാനുപയോഗിക്കുന്ന ഒരു സാങ്കേതികവിദ്യയാണ് ടോക്കൺ റിംഗ്. ഇതിനെ ഐ. ട്രിപ്പിൾ ഈ മാനകീകരിച്ച് 802.5 എന്ന പേരിൽ പുറത്തിറക്കിയിട്ടുണ്ട്. 1970ൽ ഐബിഎം ആണ് ടോക്കൺ റിംഗ് കണ്ടെത്തിയത്. ഇതിൽ കമ്പ്യൂട്ടറുകൾ തമ്മിൽ റിംഗ് ടോപ്പോളജിയിൽ ബന്ധിപ്പിച്ചിരിക്കും. ഏത് കേന്ദ്രത്തിനാണോ വിവരം അയക്കാനുള്ളത് അത് സ്വികർത്താവിന്റെ വിവരവും ഡാറ്റയും മറ്റും അടങ്ങിയ ഒരു ഫ്രെയിം അയയ്ക്കുന്നു. ടോക്കൺ എന്ന സിഗ്നൽ കൈവശമിരുന്നെങ്കിൽ മാത്രമേ ആ കേന്ദ്രത്തിനു ഇതിനു സാധിക്കുകയുള്ളൂ. അല്ലെങ്കിൽ അത് കൈവരുന്നത് വരെ കാത്തിരിക്കണം. ഒരു കേന്ദ്രം വിവരം അയച്ചു കഴിഞ്ഞാലുടനെ മറ്റൊരു കേന്ദ്രത്തിനായി ടോക്കൺ കൈമാറും. അയച്ച വിവരം റിംഗിലൂടെ എല്ലാ കേന്ദ്രത്തിലുമെത്തും. ഏത് കേന്ദ്രത്തിന്റെ വിലാസമാണോ ഫ്രെയിമിലേതുമായി സാമ്യപ്പെടുന്നുവോ ആ കേന്ദ്രത്തിനു മാത്രം ഉള്ളടക്കം സ്വീകരിക്കാൻ കഴിയും.
വർഗ്ഗം:കമ്പ്യൂട്ടർ ശൃംഖലകൾ - അപൂർണ്ണലേഖനങ്ങൾ
ഫ്രാൻസിസ് മരിയോൺ ബെയ്നൺ
ഫ്രാൻസിസ് മരിയോൺ ബെയ്നൺ (ജീവിതകാലം: 26 മെയ് 1884 - 5 ഒക്ടോബർ 1951) ഒരു കനേഡിയൻ പത്രപ്രവർത്തകയും ഫെമിനിസ്റ്റും സമാധാനവാദിയുമായിരുന്നു. അലെറ്റ ഡേ (1919) എന്ന അർദ്ധ-ആത്മകഥാപരമായ നോവലിലൂടെയാണ് അവർ കൂടുതൽ അറിയപ്പെടുന്നത്.
ആദ്യകാലം
ഫ്രാൻസിസ് മരിയോൺ ബെയ്‌നോൺ 1884 മെയ് 26-ന് ഒണ്ടാറിയോയിലെ സ്ട്രീറ്റ്‌സ്‌വില്ലിൽ ജനിച്ചു. അവളുടെ മാതാപിതാക്കൾ ജെയിംസ് ബാർൺസ് ബെൻയോണും (1835-1907) റെബേക്ക (മാനിംഗ്) ബെയ്‌നണും (1847-98) ആയിരുന്നു. 1872-ലാണ് അവർ വിവാഹിതരായത്. മാതാപിതാക്കൾ ലഹരിപദാർത്ഥ വർജ്ജകരും അടിയുറച്ച മെത്തഡിസ്റ്റുകളുമായിരുന്നുവെങ്കിലും ഈ വിശ്വാസം അവൾ പിന്നീട് നിരസിച്ചു. അവളുടെ സഹോദരി ലിലിയൻ ബെയ്നൺ തോമസ് (1874-1961) ആയിരുന്നു. അവൾ കുട്ടിയായിരുന്നപ്പോൾ 1889-ൽ കുടുംബം മനിറ്റോബയിലേക്ക് താമസം മാറുകയും ഹാർട്ട്‌നി ജില്ലയിൽ കൃഷിപ്പണി നടത്തുകയും ചെയ്തു. ടീച്ചിംഗ് സർട്ടിഫിക്കറ്റ് നേടിയ അവർ കുറച്ചുകാലം കാർമാനിനടുത്ത് അദ്ധ്യാപന ജോലി ചെയ്തു.
ആക്ടിവിസ്റ്റ്
ഏകദേശം 1909-ൽ ബെയ്‌നോണും സഹോദരിയും വിന്നിപെഗിലേക്ക് താമസം മാറുകയും, അവിടെ ഡിപ്പാർട്ട്‌മെന്റ് സ്റ്റോറായ ടി. ഈറ്റൺ കമ്പനിയുടെ പരസ്യ വിഭാഗത്തിൽ ഫ്രാൻസിസ് ജോലി കണ്ടെത്തുകയും ചെയ്തു. രണ്ട് സഹോദരിമാരും സ്ത്രീകളുടെ വോട്ടവകാശത്തിനും ജീവനാംശ  നിയമത്തിലെ മാറ്റത്തിനും സ്ത്രീകളുടെ സ്വത്ത് അവകാശത്തിനും വേണ്ടി പോരാടുന്നതിൽ സജീവമായിരുന്നു. 1912 മുതൽ 1917 വരെ ഗ്രെയിൻ ഗ്രോവേഴ്‌സ് ഗൈഡ് എന്ന പത്രത്തിലെ വനിതാ പേജ് ("ദി കൺട്രി ഹോംമേക്കേഴ്‌സ് പേജ്", "ദി സൺഷൈൻ ഗിൽഡ്" എന്നിവ) ബെയ്‌നോൺ എഡിറ്റ് ചെയ്തു. "ഡിക്‌സി പാറ്റൺ" എന്ന ഓമനപ്പേരിൽ കുട്ടികളുടെ പേജുകളുടെ ഉത്തരവാദിത്തവും അവർ വഹിച്ചിരുന്ന അവർ, കൂടാതെ "കൺട്രി ഗേൾസ് ഐഡിയാസ്" എന്ന പേരിൽ ഒരു അജ്ഞാത കോളവും എഴുതി. സ്ത്രീകളുടെ വോട്ടവകാശം, സ്ത്രീകളുടെ ജോലി, വിവാഹം, കുടുംബം എന്നീ വിഷയങ്ങൾ‌ ചർച്ച ചെയ്യാൻ അവർ സ്ത്രീകളുടെ പേജുകൾ ഉപയോഗിച്ചു.
ബെയ്‌നോണും അവളുടെ സഹോദരിയും ക്വിൽ ക്ലബ്ബും കനേഡിയൻ വിമൻസ് പ്രസ് ക്ലബ്ബിന്റെ വിന്നിപെഗ് ശാഖയും സ്ഥാപിക്കാൻ സഹായിച്ചു. മാനിറ്റോബയിൽ സ്ത്രീകളുടെ വോട്ടവകാശത്തിനുവേണ്ടിയുള്ള സമരത്തിന് നേതൃത്വം നൽകിയ മാനിറ്റോബ പൊളിറ്റിക്കൽ ഇക്വാളിറ്റി ലീഗിന്റെ സംഘാടകരിലൊരാളായിരുന്നു അവർ. ഒരു സോഷ്യൽ ഫെമിനിസ്റ്റായിരുന്നു ബെയ്‌നോൺ. വീടിന്റെയും കുട്ടികളുടെയും സംരക്ഷണത്തിന് സ്ത്രീകൾ ഉത്തരവാദികളായിരിക്കണമെന്ന് അവർ അംഗീകരിച്ചു, എന്നാൽ ഇത് വിദ്യാഭ്യാസം, സ്വത്തവകാശം, രാഷ്ട്രീയ പ്രശ്‌നങ്ങൾ എന്നിവയിൽ നിന്ന് അവരെ തടയരുതെന്ന് അവർ കരുതി. സ്ത്രീകൾ സ്വന്തം കാലിൽ നിൽക്കണമെന്നും ഭാര്യാഭർത്താക്കന്മാർ ഉത്തരവാദിത്തവും വിജയവും പങ്കിടണമെന്നും അവർ കരുതി. ഒന്നാം ലോകമഹായുദ്ധസമയത്ത് (1914-18) എല്ലാ കുടിയേറ്റക്കാർക്കും വോട്ടവകാശം നൽകുന്നതിനെ പിന്തുണച്ച ബെയ്നൺ, ഒരു ജനഹിതപരിശോധന കൂടാതെയുള്ള നിർബന്ധിത സൈനികസേവനത്തെ എതിർക്കുകയും, ഈ വിഷയങ്ങൾ പരസ്യമായി ചർച്ച ചെയ്യണമെന്ന് വിശ്വസിക്കുകയും ചെയ്തു. 1915-ൽ റോഡ്‌മണ്ട് റോബ്ലിന്റെ മനിറ്റോബ ഗവൺമെന്റിനെ പരാജയപ്പെടുത്തുന്നതിനായി അവളും സഹോദരി ലിലിയൻ, നെല്ലി മക്‌ക്ലങ്, എല്ല കോറ ഹിന്ദ് എന്നിവരും ഒന്നിച്ച് യത്നിക്കുകയും, കൂടാതെ 1916 മുതൽ പ്രവിശ്യാ തിരഞ്ഞെടുപ്പുകളിൽ അദ്ദേഹത്തിന്റെ പിൻഗാമി തോബിയാസ് നോറിസ് സ്ത്രീകൾക്ക് പൂർണ്ണ വോട്ടവകാശം നൽകുന്നുണ്ടെന്ന് ഉറപ്പാക്കുകയും ചെയ്തു.
വി. ദിനകരൻ
ഏഴും എട്ടും കേരള നിയമസഭകളിലെ അംഗമായിരുന്നു '''വി. ദിനകരൻ''' (ജനനം : 19 സെപ്റ്റംബർ 1944). ഏഴാം നിയമസഭയിൽ ഡി.എൽ.പി പ്രതിനിധിയായും എട്ടാം നിയമസഭയിൽ കോൺഗ്രസ് പ്രതിനിധിയായുമാണ് അമ്പലപ്പുഴ നിയോജക മണ്ഡലത്തിൽ നിന്നു വിജയിച്ചത്.
ജീവിതരേഖ
വി. വേലുക്കുട്ടിയുടെയും ചെമ്പകക്കുട്ടിയുടെയും മകനായി ആലപ്പുഴയിൽ ജനിച്ചു. ബി.എഡ് ബിരുദധാരിയാണ്. അധ്യാപകനായിരുന്നു. അഖില കേരള ധീവര സഭ ജനറൽ സെക്രട്ടറിയാണ്. മത്സ്യഫെഡ് ചെയർമാനായി പ്രവർത്തിക്കുന്നു.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:1944-ൽ ജനിച്ചവർ വർഗ്ഗം:സെപ്റ്റംബർ 19-ന് ജനിച്ചവർ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ
മേരി പോപ്പലിൻ
മേരി പോപ്പലിൻ (16 ഡിസംബർ 1846 - 5 ജൂൺ 1913) ഒരു ബെൽജിയൻ അഭിഭാഷകയും ആദ്യകാല ഫെമിനിസ്റ്റ് രാഷ്ട്രീയ പ്രചാരകയുമായിരുന്നു. ഇസബെല്ലെ ഗാട്ടി ഡി ഗാമണ്ടിനൊപ്പം സ്ത്രീകളുടെ വിദ്യാഭ്യാസ വികസനത്തിനായി പ്രവർത്തിച്ച പോപ്പലിൻ, 1888-ൽ നിയമത്തിൽ ഡോക്ടറേറ്റ് നേടുന്ന ആദ്യത്തെ ബെൽജിയൻ വനിതയെന്ന ബഹുമതി നേടി. ബാറിലേക്കുള്ള പ്രവേശനം നിരസിച്ചതിന് ശേഷം, ബെൽജിയൻ ലീഗ് ഫോർ വിമൻസ് റൈറ്റ്‌സിന്റെ നേതാവായി പോപ്പലിൻ സജീവമായി പ്രവർത്തിച്ചു. തൻറെ ജീവിതകാലത്ത് ബാറിൽ പ്രവേശനം ലഭിക്കാതെവന്ന അവർ 1913-ൽ അന്തരിച്ചു.
ജീവചരിത്രം
1846 സെപ്റ്റംബർ 16-ന് ബ്രസൽസിനടുത്തുള്ള ഷാർബീക്കിൽ ഒരു ഇടത്തരം കുടുംബത്തിലാണ് മേരി പോപ്പലിൻ ജനിച്ചത്. ഒരു സഹോദരൻ ഡോക്ടറും മറ്റൊരാൾ ഒരു സൈനിക ഉദ്യോഗസ്ഥനായിരുന്ന മേരി പോപ്പലിന് അക്കാലത്തെ നിലവാരമനുസരിച്ചുള്ള മെച്ചപ്പെട്ട വിദ്യാഭ്യാസം ലഭിച്ചിരുന്നു. സഹോദരി ലൂയിസിനൊപ്പം, 1864 മുതൽ 1875 വരെ ബ്രസ്സൽസിൽ പ്രമുഖ ഫെമിനിസ്റ്റ് അധ്യാപികയായിരുന്ന ഇസബെല്ലെ ഗാട്ടി ഡി ഗാമണ്ട് നടത്തിയിരുന്ന ഒരു സ്ഥാപനത്തിൽ പഠിപ്പിച്ചു. ഗാട്ടിയുമായുള്ള അഭിപ്രായവ്യത്യാസങ്ങൾ മോൺസ് നഗരത്തിൽ ലിബറൽ പാർട്ടിയുടെ സഹായത്തോടെ പെൺകുട്ടികൾക്കായി ഒരു പുതിയ സ്കൂൾ നടത്തുന്നതിലേയ്ക്ക് സഹോദരിമാരെ എത്തിച്ചു. 1882-ൽ മേരി പോപ്പലിൻ ബ്രസ്സൽസിലേക്ക് മടങ്ങുകയും അടുത്തുള്ള ലേക്കനിലെ മിഡിൽ സ്കൂളിന്റെ മേധാവിയായി നിയമിക്കപ്പെട്ടുവെങ്കിലും അടുത്ത വർഷം തൽസ്ഥാനത്ത് നിന്ന് നീക്കം ചെയ്യപ്പെട്ടു.
ലൈവ് യു.എസ്.ബി.
ലൈവ് യുഎസ്ബി അഥവാ യു എസ് ബി വഴി ഉബുണ്ടു ലഭ്യമകുന്ന ഒരു സേവനമാണിത്. ഇതിനായി http://www.pendrivelinux.com എന്ന സൈറ്റിൽ നിന്ന് ഡൗൺലോഡ് ചെയ്യാവുന്നതാണ്. പെൻഡ്രൈവിൽ ഓപ്പറേറ്റിങ്ങ് സിസ്റ്റം ഇൻസ്റ്റാൾ ചെയ്യാമെന്നതിനാൽ ഇതി കൊണ്ട് നടക്കുന്ന ഓപ്പറേറ്റിങ്ങ് സിസ്റ്റമായി മാറുന്നു. ഈ പദം യുഎസ്ബി ഫ്ലാഷ് ഡ്രൈവുകളെ അനുസ്മരിപ്പിക്കുന്നു, എന്നാൽ ഒരു ബാഹ്യ ഹാർഡ് ഡിസ്ക് ഡ്രൈവ് അല്ലെങ്കിൽ സോളിഡ്-സ്റ്റേറ്റ് ഡ്രൈവ് എന്നിവ ഉൾക്കൊള്ളുന്നു, എന്നിരുന്നാലും അവയെ യഥാക്രമം "ലൈവ് എച്ച്ഡിഡി" എന്നും "ലൈവ് എസ്എസ്ഡി" എന്നും വിളിക്കാം. തത്സമയ സിഡികൾക്ക് ശേഷമുള്ള പരിണാമപരമായ അടുത്ത ഘട്ടമാണ് അവ, എന്നാൽ ബൂട്ട് ചെയ്ത ഓപ്പറേറ്റിംഗ് സിസ്റ്റത്തിലേക്ക് ഇഷ്‌ടാനുസൃതമാക്കലുകൾ അനുവദിക്കുന്ന, റൈറ്റബിൾ സ്റ്റോറേജിന്റെ അധിക പ്രയോജനം ലഭിക്കുന്നു. സിസ്റ്റം അഡ്മിനിസ്ട്രേഷൻ, ഡാറ്റ വീണ്ടെടുക്കൽ അല്ലെങ്കിൽ ടെസ്റ്റ് ഡ്രൈവിംഗ് എന്നിവയ്‌ക്കായി എംബഡഡ് സിസ്റ്റങ്ങളിൽ ലൈവ് യുഎസ്ബികൾ ഉപയോഗിക്കാനാകും, കൂടാതെ യുഎസ്ബി ഉപകരണത്തിൽ സ്ഥിരമായി ക്രമീകരണങ്ങൾ സംരക്ഷിക്കാനും സോഫ്റ്റ്‌വെയർ പാക്കേജുകൾ ഇൻസ്റ്റാൾ ചെയ്യാനും കഴിയും.
അവലംബം
വർഗ്ഗം:ഉബുണ്ടു
ഹൈഡ്രജൻ സയനൈഡ്
HCN എന്ന് രാസനാമമുള്ള ഒരു ജൈവ സംയുക്തമാണ് ഹൈഡ്രജൻ സയനൈഡ് (Hydrogen cyanide). നിറമില്ലാത്ത ഈ സംയുക്തം അന്തരീക്ഷ താപനിലയേക്കാൾ അൽപ്പം ഉയർന്ന താപത്തിൽ വാതകമായി മാറുന്നു. തിളനില 25.6 °C ആയ ഹൈഡ്രജൻ സയനൈഡ് മാരകമായ വിഷമുള്ള ഒരു പദാർത്ഥമാണ്. വലിയ വിലപിടിച്ച വ്യാവസായിക ഉൽപ്പന്നമായ ഹൈഡ്രജൻ സയനൈഡ് പോളിമറുകളുടെ മുതൽ ഔഷധങ്ങളുടെ വരെ നിർമ്മാണത്തിന് ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വിഷങ്ങൾ വർഗ്ഗം:ഹൈഡ്രജൻ സം‌യുക്തങ്ങൾ വർഗ്ഗം:ഫ്യൂമിജന്റുകൾ വർഗ്ഗം:സയനൈഡുകൾ വർഗ്ഗം:രക്തത്തിലൂടെ ബാധിക്കുന്ന വിഷങ്ങൾ വർഗ്ഗം:അകാർബണിക സംയുക്തങ്ങൾ വർഗ്ഗം:സയനൈഡ് സംയുക്തങ്ങൾ
നാഷണൽ സെക്യുലർ കോൺഫറൻസ്
കേരളത്തിലെ രാഷ്ട്രീയ പാർട്ടിയാണ് നാഷണൽ സെക്യുലർ കോൺഫറൻസ് (എൻ‌എസ്‌സി). പി.ടി.എ റഹിമാണ് സ്ഥാപകനും സംസ്ഥാന പ്രസിഡന്റും. 2011 ന്റെ തുടക്കത്തിൽ, ദലിതരുടെയും മതന്യൂനപക്ഷങ്ങളുടെയും മറ്റ് പിന്നോക്ക വിഭാഗങ്ങളുടെയും അവകാശങ്ങൾ സംരക്ഷിക്കുന്നതിനായി എൽ‌ഡി‌എഫിന്റെ പിന്തുണയോടെ ഒരു പാർട്ടിയായി നാഷണൽ സെക്യുലർ കോൺഫറൻസ് (എൻ‌എസ്‌സി) രൂപീകരിച്ചു. ചരിത്രപരമായ പശ്ചാത്തലമില്ലാത്ത എൻ‌എസ്‌സി അതിന്റെ മതേതര മുദ്രാവാക്യങ്ങൾ ഉപയോഗിച്ചുകൊണ്ടാണ് കേരളത്തിന്റെ വിവിധ ഭാഗങ്ങളിൽ വളർന്നത്. ജലീൽ പുനലൂരാണ് എൻ‌എസ്‌സിയുടെ സംസ്ഥാന സംഘാടക സെക്രട്ടറി. കേരളത്തിന്റെ തെക്കൻ മേഖലയിലാണ് പാർട്ടിക്ക് വേരുകൾ ഉള്ളത്, ആലപ്പുഴ, കൊല്ലം, തിരുവനന്തപുരം ജില്ലകളിൽ നിരവധി അംഗങ്ങളുണ്ട്.
സൗണ്ട് തോമ
വൈശാഖ് സംവിധാനം ചെയ്ത് 2013ൽ പ്രദർശനത്തിനെത്തിയ ഒരു ഹാസ്യ ചലച്ചിത്രമാണ് സൗണ്ട് തോമ. ദിലീപ്, നമിത പ്രമോദ്,സുബ്ബാരാജു, മുകേഷ്. ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്. അനൂപ് ആണ് ഈ ചിത്രം നിർമിച്ചിരിക്കുന്നത്. ശബ്ദവൈകല്യവും, മുച്ചുണ്ടുമുള്ള പണക്കാരനായ പ്ലാപ്പറമ്പിൽ തോമ എന്ന കഥാപാത്രത്തെയാണ് ദിലീപ് ഈ ചിത്രത്തിൽ അവതരിപ്പിക്കുന്നത്. ഈ ചിത്രത്തിന്റെ കഥ, തിരക്കഥ, സംഭാഷണം എന്നിവ നിർവഹിച്ചിരിക്കുന്നത് ബെന്നി പി. നായരമ്പലമാണ്. ഈ ചിത്രത്തിന്റെ പശ്ചാത്തലസംഗീതവും, സംഗീതസംവിധാനവും നിർവഹിച്ചിരിക്കുന്നത് ഗോപി സുന്ദറാണ്.
പ്രതികരണം
പൊതുവേ നല്ല പ്രതികരണമാണ് ഈ ചിത്രത്തിന് ലഭിച്ചത്. ബോക്സോഫീസിൽ ഈ ചിത്രം ഒരു വിജയമായിരുന്നു.
പുറത്തേക്കുള്ള കണ്ണികൾ
സൗണ്ട് തോമ: സിനിമയുടെ ട്രെയ്ലർ
വിദ്യാവിലാസിനി
1881ൽ തിരുവനന്തപുരത്തുനിന്ന് ആരംഭിച്ച മാസികയാണ് വിദ്യാവിലാസിനി. ഇത് മലയാളത്തിലെ ആദ്യത്തെ സാഹിത്യമാസികയായി കണക്കാക്കപ്പെടുന്നു. അന്നത്തെ തിരുവിതാങ്കൂർ മഹാരാജാവ് ശ്രീ വിശാഖം തിരുനാൾ, കേരളവർമ്മ വലിയകോയിത്തമ്പുരാൻ, ദിവാൻ രാമയ്യങ്കാർ എന്നിവരുടെ നേതൃത്വത്തിലാണ് ഇതാരംഭിച്ചത്. മാസികയുടെ പ്രവർത്തനത്തിന് പതിനാല് അംഗങ്ങളുള്ള ഒരു സഭ വിദ്യാവിലാസിനി സഭ എന്ന പേരിൽ സ്ഥാപിച്ചിരുന്നു. മലയാളം പള്ളിക്കൂടങ്ങളുടെ അധ്യക്ഷനായിരുന്ന എസ്. രാമരായർ, എ. ശ്രീനിവാസ അയ്യങ്കാർ, സി. വി രാമൻപിള്ള, പി. ഗോവിന്ദപ്പിള്ള, സി. കൃഷ്ണപിള്ള  തുടങ്ങിയവർ സഭയിലെ അംഗങ്ങളായിരുന്നു.
തിരുവനന്തപുരത്തുള്ള കേരളോദയം അച്ചുക്കൂടത്തിലാണ് ഇത് അച്ചടിച്ചത്. ഡിമൈ 1/8 വലിപ്പത്തിലുള്ള 20 പുറങ്ങളിൽ 4പോയന്റ് അക്ഷരത്തോടും ചിത്രങ്ങളോടും കൂടിയാണ് മാസിക പുറത്തറങ്ങിയത്. ഇതിന്റെ ആദ്യ പതിപ്പ് ഏതാണ്ട് 1300 പ്രതികൾ അച്ചടിച്ചിരുന്നു. വളരെ ചുരുങ്ങിയ കാലം മാത്രമേ മാസിക പുറത്തിറങ്ങിയുള്ളുവെങ്കിലും മലയാള സാഹിത്യത്തിന് അത് നല്കിയ സംഭാവനകൾ സിസ്തുലമാണ്.
ശ്രീ വിശാഖം തിരുനാളും കേരളവർമ്മ വലിയകോയിത്തമ്പുരാനും പേരുവയ്ക്കാതെ ഒട്ടേറെ ലേഖനങ്ങൾ വിദ്യാവിലാസിനിയിൽ എഴുതിയിരുന്നു. ശ്രീ വലിയകോയിത്തമ്പുരാന്റെ ‘ശാകുന്തളം’ പരിഭാഷ ഖണ്ഡശ പ്രസിദ്ധീകരിച്ചത് വിദ്യാവിലാസിനിയിലാണ്. ഒരു കേരളീയൻ എന്ന തൂലികാനാമത്തിൽ മാസികയുടെ മൂന്നാം ലക്കം മുതലാണ് 14 ലക്കങ്ങളിലായി ശാകുന്തള പരിഭാഷ (കേരളീയഭാഷാശാകുന്തളം) പ്രസിദ്ധീകരിച്ചത്. വെളുത്തേരി കേശവൻ വൈദ്യരുടെ ‘കുവലയാനന്ദം’ ആദ്യമായി മലയാളത്തിൽ അവതരിപ്പിച്ചതും നിലമ്പൂർ മാനവിക്രമൻ രാജയുടെ ‘ഉത്തരരാമായണം’ കേരളീയർക്ക് പരിചയപ്പെടുത്തിയതും വിദ്യാവിലാസിനിയാണ്. കൂടാതെ പി. ഗോവിന്ദപിള്ളയുടെ 'ഭാഷാചരിത്രം', വെളുത്തേരി കേശവൻ വൈദ്യരുടെതന്നെ ‘ഹിതോപദേശം തർജുമ’, 'അർത്ഥാലങ്കാര മണിപ്രവാളം' എന്നീ കൃതികളും പെരുന്നെല്ലി കൃഷ്ണൻ വൈദ്യരുടെ 'മഹിഷമംഗലം ഭാണം' (വിവർത്തനം) തുടങ്ങിയവയും വിദ്യാവിലാസിനിയിലൂടെ വെളിച്ചം കണ്ടവയാണ്. സി.വി രാമൻപിള്ളയുടെയും ഇലത്തൂർ രാമസ്വാമി ശാസ്ത്രികളുടെയും രചനകൾ വിദ്യാവിലാസിനിയിൽ പ്രസിദ്ധീകരിച്ചിരുന്നു.
അവലംബം
വർഗ്ഗം:മലയാളമാസികകൾ വർഗ്ഗം:ആദ്യകാല മലയാള പ്രസിദ്ധീകരണങ്ങൾ വർഗ്ഗം:പ്രസിദ്ധീകരണം നിലച്ച മലയാളമാസികകൾ
വില്ല മർലിയ
വില്ല മർലിയ' അല്ലെങ്കിൽ വില്ല റീയൽ ദി മർലിയ നവോത്ഥാനകാലത്തിനു ശേഷം പണികഴിപ്പിച്ച കൊട്ടാരമോ അല്ലെങ്കിൽ ഒരു വില്ലയോ ആണ്. പ്രസിദ്ധിയാർജ്ജിച്ച തോട്ടങ്ങളും അടുത്തുള്ള വില്ലകളും നക്ഷത്രബംഗ്ലാവും ഇതിന്റെ എസ്റ്റേറ്റ് കോംപൗണ്ടിൽ ഉൾപ്പെടുന്നു. ഇറ്റലിയുടെ വടക്കൻ ടസ്കാനി പ്രദേശത്ത് ഫ്ലോറൻസിന് പടിഞ്ഞാറായി ലുക്ക പ്രവിശ്യയിലെ, കപ്പനോരിയിലാണ് ഈ വില്ല സ്ഥിതി ചെയ്യുന്നത്.
വയലാർ രാമവർമ്മയുടെ ചലച്ചിത്രഗാനങ്ങൾ
വയലാർ രാമവർമ്മ രചിച്ച ചില സിനിമാഗാനങ്ങൾ. പൂർണ്ണമായ പട്ടിക ഈ കണ്ണിയിൽ ലഭ്യമാണു്.
അവലംബം
വർഗ്ഗം:മലയാളചലച്ചിത്രഗാനങ്ങൾ
ഹെലീൻ അയ്ലോൺ
ഒരു അമേരിക്കൻ മൾട്ടിമീഡിയ ഇക്കോഫെമിനിസ്റ്റ് ആർട്ടിസ്റ്റായിരുന്നു ഹെലീൻ അയ്ലോൺ (നീ ഗ്രീൻഫീൽഡ്; ഫെബ്രുവരി 4, 1931 - ഏപ്രിൽ 6, 2020). അവരുടെ കൃതിയെ മൂന്ന് ഘട്ടങ്ങളായി തിരിക്കാം: പ്രോസസ് ആർട്ട് (1970 കൾ), ന്യൂക്ലിയർ ആർട്ട് (1980 കൾ), എബ്രായ ബൈബിളിനെക്കുറിച്ചും മറ്റ് സ്ഥാപിത പാരമ്പര്യങ്ങളെക്കുറിച്ചും ഫെമിനിസ്റ്റ് വ്യാഖ്യാനമമായ ജി-ഡി പ്രോജക്റ്റ് (1990 കളും 2000 കളുടെ തുടക്കവും). 2012-ൽ അയ്ലോൺ Whatever Is Contained Must Be Released: My Jewish Orthodox Girlhood, My Life as a Feminist Artist എന്നിവ പ്രസിദ്ധീകരിച്ചു. COVID-19 പാൻഡെമിക് സമയത്ത്, COVID-19 വരുത്തിയ സങ്കീർണതകൾ കാരണം അവർ മരിച്ചു.
ആദ്യകാല ജീവിതവും വിദ്യാഭ്യാസവും
ന്യൂയോർക്കിലെ ബ്രൂക്ലിനിലാണ് അയ്ലോൺ ജനിച്ചത്. അവിടെ താമസിക്കുമ്പോൾ അവർക്ക് ഒരു യാഥാസ്ഥിതിക യഹൂദ വളർത്തൽ ലഭിച്ചു. അവർക്ക് എബ്രായ ഭാഷ നന്നായി അറിയാമായിരുന്നു. പെൺകുട്ടികൾക്കായുള്ള ഷുലമിത്ത് സ്കൂളിൽ ഗ്രേഡ് സ്കൂളിൽ അവർ ചേർന്നു. ഹൈസ്കൂൾ വിദ്യാഭ്യാസം മിദ്രാഷയിലായിരുന്നു. എന്നിരുന്നാലും, അയ്ലോൺ ആദ്യം ആഗ്രഹിച്ചത് മാൻഹട്ടനിലെ ഹൈ സ്കൂൾ ഓഫ് മ്യൂസിക് ആന്റ് ആർട്ടിൽ ചേരാനാണ്. ഹൈസ്കൂളിൽ പഠിക്കുമ്പോൾ, മണ്ടേൽ എച്ച്. ഫിഷ് (ജനനം: 1926) എന്ന റബ്ബിക് വിദ്യാർത്ഥിയുമായി അവർ വിവാഹനിശ്ചയം ചെയ്തു. അവർ 1949 ൽ വിവാഹിതരായി. അയ്ലോൺ ഉടൻ മോൺട്രിയാലിലേക്ക് മാറി. അവിടെ ഭർത്താവ് റബ്ബിയായി സേവനമനുഷ്ഠിച്ചു. രണ്ടുവർഷത്തിനുശേഷം, അവർ ഒരു മകനെ പ്രസവിച്ചു. നഥാനിയേൽ ഫിഷ് തുടർന്ന് ഒരു മകൾ റെനി എമുന. അയ്‌ലോൺ രണ്ടാമത്തെ കുട്ടിയുമായി ഗർഭിണിയായിരിക്കുമ്പോൾ ദമ്പതികൾ ബ്രൂക്ലിനിലേക്ക് മടങ്ങി. മണ്ടൽ ഫിഷിന് 1956 ൽ ക്യാൻസർ രോഗം കണ്ടെത്തി അഞ്ച് വർഷത്തിന് ശേഷം മരിച്ചു. അയ്‌ലോണിന് അപ്പോൾ 30 വയസ്സായിരുന്നു പ്രായം.
ഭർത്താവിന്റെ മരണത്തിന് മുമ്പ്, ബ്രൂക്ക്ലിൻ കോളേജിൽ ആഡ് റെയ്ൻഹാർഡിന്റെ കീഴിൽ പഠിച്ച അയ്ലോൺ ആർട്ട് വിദ്യാർത്ഥിയായി ചേർന്നു. കോളേജ് പഠനം പൂർത്തിയാക്കിയ ശേഷം, ബെഡ്‌ഫോർഡ്-സ്റ്റ്യൂവെസന്റിന്റെ ബ്രൂക്ലിൻ പരിസരത്തുള്ള യുവജന തൊഴിൽ കേന്ദ്രത്തിനായി ഒരു ചുവർചിത്രം വരയ്ക്കാൻ നിയോഗിക്കപ്പെട്ടു. ഒരു പത്രത്തിലെ ലേഖനത്തിനായി ഫോട്ടോ എടുത്തപ്പോൾ, അവരുടെ പേര് ഹെലൻ അയ്ലോൺ എന്നാണ് അവർ പറഞ്ഞത്. അതിൽ തന്റെ ആദ്യനാമത്തിന്റെ തത്തുല്യമായ ഹീബ്രു തന്റെ കുടുംബപ്പേരായി ഉപയോഗിച്ചു. അവർ പിന്നീട് സാൻ ഫ്രാൻസിസ്കോ സ്റ്റേറ്റ് യൂണിവേഴ്സിറ്റിയിലും ഓക്ക്ലാൻഡിലെ കാലിഫോർണിയ കോളേജ് ഓഫ് ആർട്സ് ആൻഡ് ക്രാഫ്റ്റിലും പഠിപ്പിച്ചു.
എയ്‌ലോണിന്റെ ആദ്യത്തെ ശ്രദ്ധേയമായ കൃതി, റൗച്ച് (ആത്മാവ്, കാറ്റ്, ശ്വാസം) (1965), 16-അടി ചുവർച്ചിത്രമായിരുന്നു. ജെഎഫ്‌കെ ഇന്റർനാഷണൽ എയർപോർട്ടിലെ ഇപ്പോൾ പ്രവർത്തനരഹിതമായ സിനഗോഗ് ലൈബ്രറിക്ക് വേണ്ടി കമ്മീഷൻ ചെയ്‌തു. അത് യഹൂദമതത്തെ സ്ത്രീകളുടെ കണ്ണിലൂടെ ചിത്രീകരിക്കാൻ ശ്രമിച്ചു.
പ്രോസസ്സ് ആർട്ട്
1970-കളിൽ കാലിഫോർണിയയിലാണ് അയ്ലോണിന്റെ പ്രോസസ് ആർട്ടിന്റെ ആദ്യകാല പര്യവേക്ഷണം നടന്നത്. അവർ പെയിൻറിങ്ങ്സ് ദാറ്റ് ചേഞ്ച് (1974-77) എന്ന പേരിൽ ഒരു പരമ്പര സൃഷ്ടിച്ചു, അതിൽ ടാർ പയറിംഗ്, ഡ്രിഫ്റ്റിംഗ് ബൗണ്ടറികൾ, റീസെഡിംഗ് ബീജ്, ഓവൽ ഓൺ ലെഫ്റ്റ് എഡ്ജ് എന്നിവ ഉൾപ്പെടുന്നു. എല്ലാ സൃഷ്ടികളും ഓയിൽ ഓൺ പേപ്പർ ഉൾക്കൊള്ളുന്നതായിരുന്നു, 1978-ൽ, അവൾ ബ്രേക്കിംഗ്സ് എന്ന പരമ്പരയുടെ പ്രവർത്തനം ആരംഭിച്ചു, അതിനായി അവൾ സ്റ്റുഡിയോ തറയിൽ പരന്ന വലിയ പാനലുകളിൽ ലിൻസീഡ് ഓയിൽ ഒഴിച്ചു, എണ്ണ കട്ടിയുള്ള ചർമ്മം ഉണ്ടാക്കാൻ അനുവദിച്ചു. അടുത്തതായി, അവൾ പാനലുകൾ ചരിഞ്ഞു, അങ്ങനെ ഗുരുത്വാകർഷണം ഉപരിതലത്തിന് താഴെയായി എണ്ണ ഒരു സഞ്ചി രൂപപ്പെടാൻ ഇടയാക്കും, അത് പിന്നീട് തകരാൻ അനുവദിച്ചു, വീണ്ടും സാധ്യതയെ ആശ്രയിച്ചിരിക്കുന്നു. തൽഫലമായി, ഈ സൃഷ്ടി ആദ്യം പ്രത്യക്ഷപ്പെട്ടതിൽ നിന്ന് തികച്ചും വ്യത്യസ്തമായി കാണപ്പെട്ടു. അയ്‌ലോൺ ഈ സൃഷ്ടിയെ "very wet, orgasmic process art." എന്ന് വിശേഷിപ്പിച്ചു. 1975ലും 1979ലും ബെറ്റി പാർസൺസ് ഗാലറി, സൂസൻ കാൾഡ്‌വെൽ ഗാലറി, എംഐടി, ഓക്‌ലാൻഡ് മ്യൂസിയം എന്നിവിടങ്ങളിൽ അവളുടെ പെയിന്റിംഗുകൾ പ്രദർശിപ്പിച്ചു.
പുറംകണ്ണികൾ
വർഗ്ഗം:1931-ൽ ജനിച്ചവർ വർഗ്ഗം:2020-ൽ മരിച്ചവർ
ഇംപ്
നാടോടിക്കഥകളിലും അന്ധവിശ്വാസങ്ങളിലും പതിവായി വിവരിച്ചിരിക്കുന്ന ഒരു യക്ഷിക്കഥയോ ഭൂതമോ പോലെയുള്ള ഒരു യൂറോപ്യൻ പുരാണമാണ് ഇംപ്. മൂപ്പെത്തിയിട്ടില്ലാത്ത ഒരു ഒട്ടിച്ച വൃക്ഷത്തെ സൂചിപ്പിക്കാൻ ഉപയോഗിക്കുന്ന ympe എന്ന പദത്തിൽ നിന്നാണ് ഈ വാക്ക് ഉരുത്തിരിഞ്ഞത്.
ഗുരുതരമായി ഭീഷണിപ്പെടുത്തുന്നതോ അപകടകരമോ ആയതിനേക്കാൾ കൂടുതൽ പ്രശ്‌നകരവും നികൃഷ്ടവുമാണ്. കൂടാതെ കൂടുതൽ പ്രധാനപ്പെട്ട അമാനുഷിക ജീവികളേക്കാൾ താഴ്ന്ന ജീവികളായി ഇമ്പുകളെ വിശേഷിപ്പിക്കാറുണ്ട്. പിശാചിന്റെ പരിചാരകരെ ചിലപ്പോൾ ഇംപ്സ് എന്ന് വിശേഷിപ്പിക്കാറുണ്ട്. അവയെ സാധാരണയായി ചടുലവും ചെറിയ ഉയരവുമുള്ളതായി വിവരിക്കുന്നു.
പദോൽപ്പത്തി
ഇംപാ എന്ന പഴയ ഇംഗ്ലീഷ് നാമം ഒരു ചെടിയുടെയോ മരത്തിന്റെയോ ഇളം ചിനപ്പുപൊട്ടൽ അല്ലെങ്കിൽ ശിഖരത്തെ അർത്ഥമാക്കുന്നു. പിന്നീട് അത് ഒരു കുലീനമായ വീടിന്റെ അല്ലെങ്കിൽ പൊതുവെ ഒരു കുട്ടി എന്ന അർത്ഥത്തിൽ വന്നു. പതിനാറാം നൂറ്റാണ്ട് മുതൽ, "സർപ്പങ്ങളുടെ ഇംപ്സ്", "ഇംപ് ഓഫ് ഹെൽ", "ഡെവിൾ ഓഫ് ദ ഇംപ്" തുടങ്ങിയ പദപ്രയോഗങ്ങളിൽ ഇത് പലപ്പോഴും ഉപയോഗിച്ചിരുന്നു. 17-ആം നൂറ്റാണ്ടോടെ, ഇത് ഒരു മന്ത്രവാദിനിയുടെ പരിചിതമായ ഒരു ചെറിയ ഭൂതം എന്ന അർത്ഥത്തിൽ വന്നു. പഴയ ഇംഗ്ലീഷ് നാമവും അനുബന്ധ ക്രിയ ഇംപിയനും സാക്ഷ്യപ്പെടുത്താത്ത ലാറ്റിൻ പദമായ *emputa (സാലിക് നിയമത്തിൽ ഇംപോട്ടസ് സാക്ഷ്യപ്പെടുത്തിയിരിക്കുന്നു), ഗ്രീക്ക് ἔμϕυτος 'നാച്ചുറൽ, ഇംപ്ലാന്റഡ്, ഗ്രാഫ്റ്റ്ഡ്' എന്നതിന്റെ ന്യൂറ്റർ ബഹുവചനത്തിൽ നിന്നാണ് വന്നത്.
ചരിത്രം
ജർമ്മനിക് കഥകളിൽ നിന്ന് ഉത്ഭവിച്ച ഇംപ് ഒരു ചെറിയ ഭൂതമായിരുന്നു. ക്രിസ്ത്യൻ നാടോടിക്കഥകളിൽ നിന്ന് വ്യത്യസ്തമായി, ജർമ്മൻ ഇതിഹാസങ്ങളിലെ ഭൂതങ്ങൾ എല്ലായ്പ്പോഴും തിന്മകളായിരിക്കണമെന്നില്ല. ഇംപുകൾ പലപ്പോഴും തിന്മയോ ഹാനികരമോ അല്ല, ചില മതങ്ങളിൽ അവർ ദൈവങ്ങളുടെ പരിചാരകരായിരുന്നു.
അവലംബം
വർഗ്ഗം:നാട്ടറിവ്